title: Edward Said

text:
Edward Wadie Saïd (arabiaksi: إدوارد وديع سعيد, Idwārd Wadīʿ Saʿīd) (1. marraskuuta 1935 Jerusalem, Palestiinan brittiläinen mandaatti – 25. syyskuuta 2003 New York, New York) oli palestiinalaisyhdysvaltalainen kirjailija, kirjallisuusteoreetikko, kulttuurikriitikko ja palestiinalaisten oikeuksien ajaja. Hän oli yksi tärkeimmistä postkolonialismin teorioiden luojista. Sen lisäksi hän oli tunnettu postmodernisti. Hän oli myös Columbian yliopiston professori.
Edward Said syntyi Jerusalemissa. Hänen isänsä oli palestiinalaistaustainen Yhdysvaltain kansalainen ja äitinsä palestiinalainen. Sekä hänen isänsä että äitinsä olivat uskonnoltaan protestantteja. Saidin tunnetuin teos on "Orientalismi" (1978).


title: Edward Said

text: Edward Said kuoli leukemiaan 67-vuotiaana.


title: Rainy River (Minnesota-Ontario)

text: Rainy River () on noin 140 kilometriä pitkä joki Kanadan ja Yhdysvaltojen rajalla. Joki erottaa Ontarion provinssin Minnesotan osavaltiosta.


title: Rainy River (Minnesota-Ontario)

text: Joki saa alkunsa Rainy Lake -järven länsipuolelta ja kulkee pääsääntöisesti länsi- ja luoteissuuntaan, Minnesotan International Falls -kaupungin ja Ontarion Fort Frances -kylän läpi, sekä Minnesotan Baudetten kaupungin ja Ontarion Rainy Riverin kylän kautta. Lopulta se laskee Lake of the Woods -järven eteläpäähän. Lake of the Woods -järveltä on edelleen yhteys Winnipegjoen, Winnipegjärven ja Nelsonjoen kautta Hudsoninlahdelle. Joki on padottu International Falls -kaupungin lähettyvillä, jossa on vesivoimalaitos. Joen valuma-alue saa alkunsa noin sata kilometriä Yläjärvestä länteen, joka oli myös vuonna 1670 Hudson's Bay Companylle myönnetyn Rupertinmaan kaakkoisraja.


title: Rainy River (Minnesota-Ontario)

text: Joen ylittävät Baudette-Rainy River International Bridge- ja Fort Frances-International Falls International Bridge -sillat, jotka ovat virallisia rajanylityspaikkoja.


title: Rainy River (Minnesota-Ontario)

text: Rautatieyhtiö Ontario and Rainy River Railway aloitti toimintansa vuonna 1901. Rautatien omistaa nykyisin Canadian National. Kanadan puolella ratalinjaus seuraa jokea.


title: Rainy River (Ontario)

text: Rainy River on kylä Kanadassa, Ontarion provinssissa. Se sijaitsee valtakunnanrajana toimivan Rainy River -joen rannalla. Kylässä sijaitsee raja-asema ja joen ylittävän Baudette-Rainy River International Bridge -sillan kautta yhteys Baudetten kaupunkiin Minnesotaan. Kylän väkiluku oli vuonna 2006 suoritetussa väestönlaskennassa 909 asukasta.


title: Rainy River (Ontario)

text: Vuonna 1895 alueelle saapui ensimmäiset asukkaat, jotka perustivat sahan. Vuonna 1898 Beaver Mills Lumber Company osti perustetun sahan ja asutuskeskus nimettiin yhtiön mukaan "Beaver Mills". Nimi säilyi vuoteen 1904 jolloin kylä virallisti perustettiin ja otti nimensä Rainy River joen mukaan.


title: Rainy River (Ontario)

text: Alueella on runsaasti rautamalmia ja kaivostoiminta on tärkeä teollisuudenala kylässä. Ensimmäiset merkit rautamalmista löydettiin vuonna 1897, kun Steep Rock -järven rannalta löydettiin hematiittilohkareita, jotka ilmaisevat rautamalmin esiintymisen. Muistolaatta malmiesiintymästä on pystytetty alueelle.


title: Rainy River (Ontario)

text: Kylän väkiluku kasvoi nopeasti 1900-luvun alussa voimakkaasta metsätaloudesta johtuen. Vuonna 1901 Ontario and Rainy River Railway -rautatie aloitti toimintansa. Se yhdistettiin vuonna 1915 Canadian Northern Railway -yhtiöön, joka on nykyisin Canadian National Railway -yhtiön omistuksessa. Vuonna 1910 Minnesotan puolelta alkunsa saanut suuri metsäpalo tuhosi suuren osan kaupunkia. Tämän vuoksi sahateollisuus muutti pois kylästä ja väkiluku putosi 4 500 asukkaasta noin 1 000:een asukkaaseen. Nykyisin kalastus- ja metsästysturismista on muodostunut tärkeä tulonlähde kylälle.


title: Rainy River

text: Rainy River tarkoittaa seuraavia:


title: Kirjobekardi

text: Kirjobekardi ("Pachyramphus versicolor") eli aiemmalta nimeltään kirjolepinkäistyranni on Etelä-Amerikassa tavattava varpuslintu. Laji kuuluu tityrojen heimoon.


title: Kirjobekardi

text: Kooltaan kirjobekardi on noin 13 cm. Koiraan päälaki, selkä ja perä ovat väriltään mustat. Siivissä on runsaasti valkoisia täpliä ja leveä valkoinen reunus. Pyrstön ja perän väri on harmaa. Koiraan pään sivut ovat väriltään vihertävän keltaiset. Vatsa on väritykseltään valkoinen ja siinä on heikkoja harmaita raitoja. Naaraan päälaki on harmaa. Selkä on oliivinvihreät ja siivet mustat ja punaruskeat. Naaralla on keltaiset silmärenkaat, jotka puuttuvat koiraalta. Naaraan vatsa on vaalean keltainen hämärästi erottuvin harmain raidoin.


title: Kirjobekardi

text: Kirjobekardin elinalue ulottuu Costa Ricasta Länsi-Panamaan ja Kolumbiasta Venezuelaan ja Bolivian pohjoisosiin. Lajia tavataan valoisissa vuoristometsissä ja niiden laitamilla. Yleensä lintu elää 1 600–2 600 metrin korkeudella merenpinnasta.


title: Kirjobekardi

text: Kirjobekardit elävät yksin tai pareittain. Ne muodostavat usein sekaparvia muiden hyönteisiä syövien lintujen, kuten tangaroiden, kanssa.


title: Kirjobekardi

text: Kirjobekardin pesä on muodoltaan pallomainen ja sijaitsee usein joen penkan tai laidunmaiden läheisyydessä. Se rakentaa pesän puuhun 3–30 metrin korkeuteen. Pesä on tehty sammaleesta, lehdistä, ruohoista ja puiden kuoresta. Pesän sisäänkäynti on tunneli pesän sivulla. Pesimäaika kestää maaliskuusta kesäkuuhun. Naaras munii yleensä kaksi valkeaa munaa, jotka ovat kanelinruskeanruskean tai laventelinsinisen pilkuttamia. Molemmat sukupuolet osallistuvat pesän rakentamiseen ja kuoriutuneiden poikasten hoitamiseen. Naaraan hautoessa munia koiras laulaa usein läheisessä puussa.


title: PAND – Taiteilijat rauhan puolesta

text: PAND – Taiteilijat rauhan puolesta on vuodesta 1983 alkaen toiminut suomalainen taiteilijoiden ja kulttuurityöntekijöiden rauhanjärjestö, jonka tavoitteena on aseistariisunnan, rauhan ja ihmisoikeuksien edistäminen. PAND on puolueisiin sitoutumaton. Järjestön puheenjohtaja on Eeva-Helena Inomaa.


title: PAND – Taiteilijat rauhan puolesta

text: Yhdistyksen toiminta on tapahtumia ja kampanjoita rauhanajatusten levittämiseksi, yhteistyötä taiteilija-, rauhan- ja ihmisoikeusjärjestöjen kanssa sekä kehitysyhteistyön ja kulttuurivaihdon tukemista ja toteuttamista.


title: PAND – Taiteilijat rauhan puolesta

text: Järjestö on kansainvälisen taiteilijoiden rauhanliikkeen PAND Internationalin (Performers and Artists for Nuclear Disarmament) jäsen.


title: Lynn Jenkins

text: Lynn Jenkins (s. 10. kesäkuuta 1963 Holton, Kansas) on yhdysvaltalainen republikaanipoliitikko.


title: Lynn Jenkins

text: Jenkins on 3. tammikuuta 2009 alkaen toiminut Yhdysvaltain edustajainhuoneen jäsenenä Kansasin toisesta vaalipiiristä. Hän voitti marraskuun 2008 vaaleissa istuvan edustajan, demokraatti Nancy Boydan prosentein 51–46. Hänet valittiin republikaanien ehdokkaaksi elokuussa, jolloin hän voitti esivaaleissa Jim Ryunin, edustajainhuoneen entisen jäsenen ja olympiamitalistin. Jenkins on edustajainhuoneen pankkivaliokunnan jäsen.


title: Lynn Jenkins

text: Jenkins on varsinaiselta ammatiltaan hyväksytty julkinen tilintarkastaja (). Hän opiskeli Kansas State Universityssä Manhattanin kaupungissa Kansasissa ja Weber State Universityssä Ogdenissa Utahissa. Hän aloitti poliittisen uransa Kansasin edustajainhuoneessa, jonka jäsen hän oli vuosina 1999–2001. Vuodesta 2001 vuoteen 2003 hän oli jäsenenä osavaltionsa senaatissa ja vuodesta 2003 vuoteen 2008 hän oli Kansasin osavaltion State Treasurer, valtiovarainministeri, joksi hänet valittiin kaksissa vaaleissa, 2002 ja 2006.


title: Lynn Jenkins

text: Maanviljelijäperheeseen syntynyt Jenkins on uskonnoltaan metodisti. Hän avioitui vuonna 1983 Scott Jenkinsin kanssa, jonka kanssa hänellä on kaksi lasta, tytär Hayley ja poika Hayden. Scott Jenkins haki avioeroa marraskuussa 2008.


title: Tityrat (suku)

text: Tityrat ("Tityra") on tityrojen heimoon kuuluva varpuslintusuku. Aiemmin suku luettiin kuuluvaksi kotingoihin. Tityroihin kuuluu BirdLifen mukaan neljä lajia.


title: Fantsnäs

text: Fantsnäs on kylä Loviisassa Loviisanlahden eteläisen osan (aikaisemmin Mertlax, Määrlahden) molemmin puolin. Valko oli osa Fantsnäsiä, kunnes se lunastettiin satamaksi 1900-alussa. Myös Hattom, Källa ja Vårdö olivat osa Fantsnäsiä.


title: Fantsnäs

text: Kylä on ollut luotsipaikka sekä Svartholman linnakkeen ensimmäisen komendantin Hägerflychtin asuinpaikka. Hän luultavasti rakensi 1770-luvulta olevan everstiluutnantin talon, joka edelleen on paikallaan. Fantsnäsistä kulkivat talvitiet saaristoon ja Svartholmaan.


title: Fantsnäs

text: Omistajasuvut ovat olleet muun muassa Golowitz, Creutz, von Morian, von Born ja Ramsay.


title: Fantsnäs

text: Kylässä oli aikoinaan neljä taloa Smeds (=Smiss), Weckas, Nicus ja Ers. Nykyisin vain Smeds ja Weckas. Loviisan palon jälkeen 1855 tarkoitus oli siirtää kaupunki Fantsnäsiin, mutta rahapulan takia näin ei tapahtunut.


title: Fantsnäs

text: Peter Golowitz rakensi rälssitilan Fantsnäsiin 1625-26. Kuoltuaan 1673 hän testamenttasi tilansa Lorentz Creutzille ja Peterin poika Johan Golowitz jäi perittömäksi. Hän riitautui Creutzin kanssa ja tuomittiin kuolemaan, mutta tuomio muutettiin maanpaoksi ja Johan katosi.


title: Fantsnäs

text: Fantsnäsiin liittyvää aineistoa Ruotsin kansallisarkistosta ja suomalaisista maanmittauskartoista on cd-levylle skannattuna Kansallisarkistossa ja Suomen Sukututkimusseurassa. Tämä käsittää noin parisataa asiakirjaa sekä karttoja. Fantsnäsin nimistöstä on tehty myös laudaturtyö (HY, Nordidk litteratur/ Tuulikki Ramsay).


title: Surukit

text: Surukit ("Schiffornis") eli aiemmalta nimeltään isotanssijat on tityrojen heimoon kuuluva varpuslintusuku. Aiemmin heimo katsottiin kuuluvaksi kotingojen heimmon. Surukkeihin kuuluu BirdLifen mukaan 7 lajia.


title: Oikeustie

text: Oikeustie eli oikeussuojatie eli oikeuslinja tarkoittaa tuomioistuinten käyttöä oikeudellisen suojan haennassa. Muutoksenhaussa riita- ja rikosasioissa oikeustie tarkoittaa ylemmän muutoksenhakuasteen käyttöä eli valituksen tekemistä ensin hovioikeuteen ja sitten korkeimpaan oikeuteen. Oikeusteiden ja niiden käytön tuntemus on osa juristin ammattitaitoa. Oikeustien vastakohta on hallintoasioissa käytetty muutoksenhakumenettely eli "hallintotie". Hallinto-oikeudelliset valitukset osoitetaan ensin hallinto-oikeuteen ja sitten korkeimpaan hallinto-oikeuteen.


title: Purppurarinteiden ratsastajat

text: Purppurarinteiden ratsastajat () on Zane Greyn vuonna 1912 kirjoittama romaani. Se kertoo Jane Withersteenin elämästä mormoniyhteisön parissa. Kirjan tapahtumat sijoittuvat vuoteen 1871. Teos oli ensimmäisiä "villiä länttä" käsitteleviä kuvitteellisia kertomuksia ja edisti kyseisen kirjallisuudenlajin suosiota.


title: Purppurarinteiden ratsastajat

text: Purppurarinteiden ratsastajista on julkaistu elokuvaversio vuosina 1918, 1925, 1931 ja 1941. Vuonna 1996 teoksesta ilmestyi myös tv-elokuva. Teoksen vuonna 1915 ilmestynyt jatko-osa "The Rainbow Trail" (suomennettu nimellä "Satumaan lilja") käsittelee 10 vuotta myöhäisempiä tapahtumia. Jatko-osa julkaistiin myöhemmin alkuperäiskäsikirjoitusta lähemmin muistuttavana nimellä "The Desert Crucible".


title: Oikeussääntö

text: Oikeussääntö on oikeusteoriassa oikeusnormi, jonka osat ovat tunnusmerkistö ja oikeusvaikutus. Yleisemmässä oikeudellisessa kielenkäytössä oikeussääntö ja oikeusnormi ovat toistensa synonyymejä. Oikeussääntö ilmentää yksityiskohtaista ja teknistä oikeudellista sääntelyä, kun taas oikeusperiaate sisältää yleisiä ja siksi usein epämääräisempiä seikkoja. Oikeussääntöjen käyttö on keskeistä oikeudellisessa ratkaisussa, jossa oikeusvaikutus tulee oikeussäännön käskemänä.


title: Massimo Zanetti Beverage Group

text: Massimo Zanetti Beverage Group on yksi Euroopan suurimmista kahvialan yrityksistä. Yhtiöllä on kahvin paahtimotoimintaa mm. Italiassa, Suomessa, Ranskassa, Itävallassa, Hollannissa, Puolassa, Brasiliassa ja Yhdysvalloissa. Massimo Zanetti Beverage Group toimii kahviliiketoiminnan kaikilla sektoreilla kaikkiaan noin 100 maassa. Yhtiö osti vuonna 2002 suomalaisen Meiran.


title: Tungurahua

text: Tungurahua (ketšuaa "Tunguri" (kurkku), "Rahua" (tuli): tulikurkku) on Ecuadorissa sijaitseva aktiivinen tulivuori.


title: Tungurahua

text: Tungurahua sijaitsee Andien vuoristossa, noin 140 kilometrin päässä Ecuadorin pääkaupungista Quitosta etelään, Tungurahuan provinssissa, jolle tulivuori on myös antanut nimensä. Läheisiä kaupunkeja ovat muun muassa provinssin pääkaupunki Ambato (30 kilometriä luoteeseen), Riobamba (30 kilometriä lounaaseen), Patate (15 kilometriä itään) ja Baños (5 kilometriä pohjoiseen). Tungurahua on osa Sangayn kansallispuistoa.


title: Tungurahua

text: Vuosien 1773, 1896 ja 1916–1918 aikana tulivuori oli hyvin aktiivinen ja sen seurauksena oli useampi suuri purkaus. Vuoden 1925 jälkeen aktiviteetti pysyi alhaisena, lukuun ottamatta pienempiä räjähdyksiä vuosina 1944 ja 1993.


title: Tungurahua

text: Syyskuussa 1999 vulkaaninen aktiviteetti lisääntyi jälleen, pitkän ajan epäaktiivisuuden jälkeen.


title: Tungurahua

text: Lokakuussa 25 000 asukasta jouduttiin evakuoimaan Bañoksen kaupungista ja sen lähistöstä purkausvaaran takia. Useita hehtaareita viljelysmaata jäi tulivuoren heittämän tuhkan peittoon ja viljelyskasveja tuhoutui yli viiden miljoonan dollarin edestä.


title: Tungurahua

text: Aktiviteetti pysyi lisääntyneenä kunnes toukokuussa 2006 vulkaaninen aktiviteetti lisääntyi huomattavasti joka huipentui kahteen suuren purkaukseen 14. heinäkuuta ja 16. elokuuta.


title: Tungurahua

text: Illalla 16. elokuuta tulivuori räjähti ja heitti ilmaan tuhkaa ja kiviä. Yön aikana tuhka- ja kivikerros peitti koko Tungurahuan provinssin, mukaan lukien Ambaton, Pelileon ja Bañoksen kaupungit ja Chimborazon provinssin ja sen pääkaupungin Riobamban. Purkauksen pyroklastinen pilvi tappoi seitsemän henkilöä ja laavavirta tuhosi tulivuoren rinteen kasvillisuutta ja vaurioitti Bañoksen ja Penipen välistä tietä pahasti.


title: Tungurahua

text: 6. helmikuuta tulivuoren useamman viikon kestäneen aktiviteetin lisäys johti suuriin räjähdyksiin. Seismologisilla asemilla rekisteröitiin maanjäristyksiä ja ne voitiin tuntea myös läheisissä kaupungeissa ja yhdyskunnissa.Seitsemän pienen tulivuoren rinteellä sijaitsevan kylän asukkaat evakuoitiin ja viranomaiset nostivat varoituksen hätätila-asteikoin tasolle "alerta roja" (punainen varoitus), joka on korkein taso. Räjähdyksiä ja pienempiä maanjäristyksiä jatkui muutaman päivän ajan.


title: Tungurahua

text:
Viiden kuukauden epäaktiivisuuden jälkeen monet Tungurahuan läheisyydessä asuvat ajattelivat tulivuoren siirtyneen jälleen lepokauteen, kunnes iltapäivänä 15. joulukuuta vulkanologit havaitsivat vulkaanisen aktiviteetin lisääntyvän. Aamulla 16. joulukuuta tulivuoren voitiin myös havaita päästävän taivaalle pienen tuhkaapilven.
Kahden päivän päästä, 18. joulukuuta kello 06:45, tapahtui suurempi räjähdys jonka aiheuttama tuhkapilvi kohosi 11 kilometrin korkeuteen. Seuraavien viikkojen aikana tapahtui muutamia suurempia ja useita pienempiä räjähdyksiä.


title: Tungurahua

text: Maaliskuussa 2009 vulkaaninen aktiviteetti oli edelleen korkealla tasolla. Aktiivisuus lisääntyi kuuden kuukauden tauon jälkeen vuodenvaihteessa 2009-2010.


title: Tungurahua

text: Tungurahuan huippu kohoaa yli lumirajan (Andien vuorijonossa paikallisella leveyspiirillä noin 4 700–4 800 metriä) ja lumipeite vaihtelee riippuen vulkaanisesta aktiviteetistä johtuvista kraatterin lämpötilavaihteluista. Vuoden 1999 lisääntynyt vulkaaninen aktiviteetti sulatti tulivuoren laen jäätikön.


title: John Tyndall

text: John Tyndall (2. elokuuta 1820 – 4. joulukuuta 1893) oli irlantilainen fyysikko. Hän tutki muun muassa diamagnetismia, magnetismia ja otsonia. Hänen sanotaan olevan ensimmäinen henkilö, joka tutki tietyn alueen ilmakehän saastepitoisuutta. Tutkijantyönsä lisäksi hän toimi opettajana.


title: John Tyndall

text: Tyndall teki kokeiluja ilmiöstä, jossa lämpösäteily absorboituu molekyylitasolla. Hän kutsui tätä kaloresenssiksi.


title: John Tyndall

text: Tyndall syntyi Irlannissa köyhään protestanttiperheeseen. Hän työskenteli opiskeluaikoinaan maanmittarina, ja käytti säästönsä tohtorikoulutukseen Marburgin yliopistossa Saksassa.


title: John Tyndall

text: Vuonna 1859 Tyndall alkoi tutkia ilmakehän kaasujen säteilyominaisuuksia. Hän osoitti että happi, typpi ja vety päästävät lämpösäteilyn lävitseen, kun taas muut kaasut ovat säteilylle läpinäkymättömiä. Hänen kokeistaan selvisi myös että vesihöyry, hiilidioksidi ja otsoni sitovat säteilyä parhaiten, ja näistä etenkin vesihöyry säätelee maapallon pintalämpötilaa.


title: John Tyndall

text: Tyndall oli lahjakas kirjoittaja, joka onnistui selittämään fysiikkaa tavallisille ihmisille harvinaisen hyvin.


title: John Tyndall

text: Myöhemmällä iällä Tyndall kärsi unettomuudesta, johon hän otti lääkkeenä kloraalihydraattia. Hän kuoli kyseisen lääkkeen yliannostukseen vuonna 1893.


title: Ingenuus

text: Ingenuus (k. 258 tai 260) oli roomalainen usurpaattori, joka nousi kapinaan keisari Gallienusta vastaan Pannoniassa vuonna 258 tai todennäköisemmin 260. Hän oli kapinan aikana Pannonian maaherra.


title: Ingenuus

text: Erään teorian mukaan Ingenuus julistautui keisariksi heti sen jälkeen kun Gallienuksen vanhin poika Valerianus II oli kuollut Pannoniassa vuonna 258. Luultavammin hän kuitenkin kapinoi vasta kun Gallienuksen isä ja kanssahallitsija Valerianus joutui persialaisten vangitsemaksi 260. Kun Gallienus kuuli Ingenuuksen kapinasta, hän kokosi armeijansa nopeasti ja lähti kenraali Aureoluksen kanssa Pannoniaan ja kukistivat Ingenuuksen joukot Mursan lähellä. Ingenuus luultavasti kuoli taistelussa tai itsemurhan tekemänä.


title: Kahdeksan serkusta

text: Kahdeksan serkusta () on yhdysvaltalaisen Louisa May Alcottin vuonna 1875 julkaistu tytöille suunnattu romaani. Kirja sijoittuu 1800-luvulle Amerikan itärannikolle. Kirjan jatko-osa on nimeltään "Kun ruusu puhkeaa".


title: Kahdeksan serkusta

text: Kirja kertoo orvoksi jääneestä 13-vuotiaasta tytöstä, Rose Campbellista. Tyttö on lempeä, sairaalloinen ja arka. Sitten kuvioihin tulee hänen meriltä palaava tohtori-setänsä Alec, joka ottaa tytön hoiviinsa. Rose tutustuu myös seitsemään veikeään poikaserkkuunsa. Vähitellen Rosesta kehittyy iloinen ja terve nuori nainen, jota kaikki seitsemän serkkua ihailevat, ja jota Alec-setä syvästi rakastaa.


title: Kahdeksan serkusta

text: Rose Campbell on kirjan päähenkilö, joka romaanin alussa menettää rakkaan isänsä ja jää orvoksi. Hän saa uuden huoltajan ja tutustuu seitsemään poikaserkkuunsa sekä moneen tätiinsä, ja hänen elämänsä muuttuu totaalisesti. Rose on luonteeltaan arka, hieman turhamainen ja äärimmäisen hyväsydäminen. Kirjan myötä hän kehittyy paljon sekä fyysisesti että henkisesti.


title: Kahdeksan serkusta

text: Alec-setä on Rosen uusi huoltaja. Hän on ammatiltaan lääkäri, mutta on työskennellyt myös laivalla ja matkustellut todella paljon. Tohtori Alec on hyvin järkevä ja mukava mies, ja hän voittaakin holhokkinsa sydämen alta aikayksikön.


title: Kahdeksan serkusta

text: Febe Moore on Rosen paras ystävä. Hän toimii Campbellien talossa keittiöapulaisena, ja on asunut lapsuutensa köyhäintalossa. Rose tahtoo auttaa Febeä elämässä ja päättää ottaa tämän "ottosisarekseen". Febe on kaunis ja osaa laulaa todella hyvin. Hän on myös vaatimaton ja todella kiltti.


title: Kahdeksan serkusta

text: Archibald Campbell eli Archie, on vanhin Rosen serkuista. Hän on hyvin asiallinen, suora ja kohtelias nuorimies. Archie on hieman ihastunut Febeen.


title: Kahdeksan serkusta

text: Charlie Cambell on toiseksi vanhin serkuista. Hän on pojista komein, mutta kova keppostelemaan ja kiusaamaan tyttöjä.


title: Kahdeksan serkusta

text: Mackenzie Campbell eli Mac on kolmanneksi vanhin serkku, josta Rose pitää eniten. Mac on rehellinen kirjatoukka, joka ei välitä paljon kohteliaisuuksista ja sen sellaisesta. Kirjassa Mac sairastuu ja melkein sokeutuu, jolloin Rose on hänen tukenaan ja auttaa poikaa selviämään koetuksesta.


title: Kahdeksan serkusta

text: Loput Campbellin pojista ovat nimeltään Steve, Will, Geordie ja Jamie.


title: Gautier de Châtillon

text: Gautier de Châtillon (1100-luku) oli ranskalainen kirjailija ja teologi, joka kirjoitti latinaksi. Hän opiskeli Stephen Alinerrelaisen alaisena Pariisin yliopistossa. Luultavasti juuri opiskeluaikanaan hän kirjoitti latinaksi satiirisia vaganttirunoja. Gautier oli elinaikanaan tunnettu Aleksanteri Suurta käsitelleen "Alexandreis, sive Gesta Alexandri Magnin" takia. Alexandres on heksametrillä kirjoitettu anakronistinen teos. Siinä oletetaan esimerkiski että Jeesus eli ennen Aleksanteri Suurta. "Alexandreis" oli suosittu ja vaikutusvaltainen teos jo Gautierin elinaikana. Matthaeus Vindocinensis ja Alain de Lille lainasivat sitä, ja Arrighetto da Settimello imitoi sitä.


title: Gautier de Châtillon

text: Monia muita runoja, jotka on kirjoitettu samaan tyyliin, on väitetty Gautierin kirjoittamiksi. Runojen lisäksi hän kirjoitti dialogin, jossa hän hyökkää juutalaisuutta vastaan, ja kolminaisuutta käsitelleen teoksen.


title: Milan Kopecký

text:
Milan Kopecký (s. 11. toukokuuta 1981 Praha, Tšekki) on tšekkiläinen jääkiekkoilija, joka pelaa keskushyökkääjänä Mestis-joukkue Kiekko-Vantaan riveissä. Kopecký on HC Slavia Prahan kasvatti.
Kopecký pelasi ensimmäiset Extraligan pelinsä kaudella 1999–2000. Hän on pelannut useita kausia Tšekin alemmissa sarjoissa, mutta pelannut pääasiassa HC Slavia Prahassa kauteen 2004–05. Hän voitti Tšekin mestaruuden keväällä 2003. Kopecký siirtyi kaudeksi 2005–06 HC České Budějoviceen, mutta palasi kesken kauden takaisin kasvattajaseuraansa HC Slavia Prahaan. Kauden 2006–07 hän pelasi HC Litvínovin riveissä ja kauden 2007–08 hän aloitti Aasian Liigassa edustaen Anyang Hallaa, mutta pelasi loppukauden Tšekin toiseksi korkeimmalla sarjatasolla Dukla Jihlavan riveissä.


title: Milan Kopecký

text: Kopecký teki marraskuussa 2008 kauden 2008–09 kattavan sopimuksen Kiekko-Vantaan kanssa. Hän teki Mestiksen runkosarjassa 29 pelaamassaan ottelussa tehot 9+13=22. Kopecký on pelannut Tšekin Extraligassa kausina 1999–2007 yhteensä 243 ottelua tehoin 24+27=51.


title: Regalianus

text: P. C(ornelius?). Regalianus (k. noin 261) oli roomalainen sotilas ja keisari Gallienuksen usurpaattori. Eutropiuksen mukaan hänen nimensä oli Trebellianus ja Aurelius Victorin mukaan taas Regillianus. "Historia Augusta" kertoo, että hän oli syntyjään daakialainen ja polveutui kuningas Decebaluksesta, mutta tämä on luultavasti fiktiota. Regalianus saattoi olla kotoisin senaattorisuvusta ja liittyi sitten armeijaan. Hän palveli ainakin Valerianuksen aikana 250-luvulla, jolloin hänet ylennettiin. Hänen vaimonsa oli eräs Sulpicia Dryantilla.


title: Regalianus

text: Persialaiset löivät suuren roomalaisarmeijan Carrhaen lähistöllä vuonna 260 ja vangitsivat keisari Valerianuksen. Kaappauksen jälkeisessä sekasorrossa ilmestyi lukuisia kapinoita eri puolella valtakuntaa. Pannoniassa maaherra Ingenuus julistautui keisariksi, mutta hän kukistettiin pian. Tämän jälkeen Gallienus joutui lähtemään Pohjois-Italiaan taistelemaan alemanneja vastaan. Germaanien ryöstöretket Tonavan yli Pannoniaan ja Moesiaan kuitenkin jatkuivat ja armeija tarvitsi pätevän johtajan, joka pystyisi pysäyttämään hyökkäykset. Pian Tonavan alueen legioonat kapinoivat uudestaan ja huusivat Regalianuksen keisariksi. Hän nimitti vaimonsa "Augustaksi" ja alkoi lyöttää kolikoita hänen ja vaimonsa nimellä Carnuntumissa.


title: Regalianus

text: "Historia Augustan" mukaan Regalianusta eivät surmanneet Gallienuksen joukot vaan omat sotilaat ja roksolaanit. Hän saattoi myös kuolla sarmaattien hyökkäyksessä vuonna 261.


title: Wario Land

text: Wario Land on pelisarja, jonka päähenkilö on Wario. Pelisarjan pelit ovat sivuttain vieriviä tasohyppelypelejä. Pelisarjan ensimmäinen osa oli "".


title: Metonin jakso

text: Metonin jakso on tähtitieteessä ja ajanlaskussa käytetty 19 vuotta kestävä jakso, jonka kuluttua kuun vaiheet sattuvat likipitäen samoille vuoden päiville. Jakso on saanut nimensä ateenalaisen tähtitietelijän Metonin mukaan, jonka vuonna 432 eaa. suorittamien laskelmien mukaan 19 trooppista vuotta on likipitäen yhtä pitkä aika kuin 235 synodista kuukautta ja molemmat lisäksi likipitäen 6 940 vuorokautta. Nykyistenkin tietojen mukaan ero 19 trooppisen vuoden ja 235 synodisen kuukauden välillä on vain noin kaksi tuntia.


title: Metonin jakso

text: Nykyisten tietojen mukaan "synodinen kuukausi" on aika uudestakuusta seuraavaan uuteenkuuhun. Sen pituus on 29 vuorokautta, 12 tuntia, 44 minuuttia ja 2,9 sekuntia eli 29,530589 vuorokautta. Näin ollen 235 synodista kuukautta on noin 6 939,688415 vuorokautta.


title: Metonin jakso

text: "Trooppinen vuosi" on aika esimerkiksi kevätpäiväntasauksesta seuraavaan kevätpäiväntasaukseen. Sen pituus on 365 d 5 h 48 min 45 s eli 365,24218967 vuorokautta. Näin ollen 19 trooppista vuotta on 6 939,601604 vuorokautta.


title: Metonin jakso

text: Näiden erotus on vain 0,086811 vuorokautta eli noin kaksi tuntia. Jaksollisuus pitää siis paikkansa vain likimäärin. Maan kiertoaika Auringon ympäri ja Kuun kiertoaika Maan ympäri eivät ole fysikaalisessa resonanssissa keskenään.


title: Metonin jakso

text: Kallippoksen jakso on Metonin jakson parannettu, tarkempi versio. Se koostuu neljästä Metonin jaksosta.


title: Metonin jakso

text: Vanhalla ajalla monissa kulttuureissa oli käytössä "lunisolaarinen kalenteri" eli yhdistetty aurinko- ja kuukalenteri. Sellaisessa kalenterissa kuukauden vaihde sijoittui aina uudenkuun aikaan. Vuodessa oli yleensä 12 kuukautta eli tällöin yhteensä 354 päivää, mutta aika ajoin vuoteen lisättiin kolmastoista kuukausi, "karkauskuukausi", jotta kalenterikuukaudet pysyivät ainakin suunnilleen samana vuodenaikana.


title: Metonin jakso

text: Ennen Metonin aikaa Ateenassa ei tiettävästi ollut vahvistettua sääntöä siitä, milloin kolmastoista kuukausi lisättiin kalenteriin, vaan siitä päätettiin joka vuosi erikseen. Kun Metonin jakso oli tullut tunnetuksi, se otettiin vuonna 383 eaa. ajanlaskun perustaksi, jolloin karkauskuukaudet toistuivat säännönmukaisesti. Kaksi vuotta myöhemmin otettiin vastaava jakso käyttöön myös Babyloniassa, jossa aikaisemmin oli käytetty huomattavasti epätarkempaa 8 vuoden jaksoa. Sen aikainen kaldealainen tähtitieteilijä Kidinnu tunsi 19-vuotisen jakson, mutta on mahdollista, että se oli Babyloniassa tunnettu jo aikaisemmin.


title: Metonin jakso

text: Muutamat tutkijat kuten Gilbert Murray ja Joseph Campbell ovat arvelleet, että Metonin jakso olisi ollut Kreikassakin tunnettu jo Homeroksen aikana. Tähän viittaa heidän mukaansa se, että "Odysseian" mukaan Odysseus palasi Penelopen luokse juuri 19 vuoden kuluttua siitä, kun hän oli lähtenyt Troijan sotaan. Metonin jakson osoitin oli mukana Antikytheran koneessa, joka valmistettiin noin 150–100 eaa.


title: Metonin jakso

text: Vielä nykyäänkin Metonin jakso on käytössä muun muassa juutalaisessa ajanlaskussa. Siinä samoin kuin muinaisessa ateenalaisessa ja babylonialaisessa ajanlaskussa karkauskuukausi lisätään Metonin jakson 3., 6., 8., 11., 14., 17., ja 19. vuoteen.


title: Metonin jakso

text: Vaikka gregoriaaninen ajanlasku ei muutoin perustu kuun vaiheisiin, useimmat kristilliset kirkkokunnat viettävät pääsiäistä kevätpäiväntasausta seuraavan täydenkuun jälkeisenä sunnuntaina. Pääsiäisen ajankohtaa määritettäessä täydenkuun ajankohta lasketaan olettamalla, että se sattuu joka 19. vuosi samaksi päiväksi.


title: Metonin jakso

text: "Kultainen luku" on järjestysluku, joka osoittaa, kuinka mones vuosi on Metonin jaksossa. Nimitys johtuu siitä, että Ateenassa luku oli merkittynä kultaisiin tauluihin. Kunkin vuoden kultainen luku saadaan jakamalla vuosiluku 19:llä ja lisäämällä jakojäännökseen 1. Niinpä esimerkiksi vuoden 2009 kultainen luku on 15, koska jaettaessa 2009 luvulla 19:llä jää jakojäännökseksi 14. Termiä on käytetty pääsiäisen ajankohdan laskusäännöissä sekä riimusauvojen yhteydessä.


title: Metonin jakso

text: Metonin jakson jokaiseen vuoteen liittyy myös tietty luku, epakti, joka ilmoittaa likipitäen, kuinka monta vuorokautta vuoden ensimmäisenä päivänä on kulunut edellisestä uudestakuusta. Epaktia käytetään pääasiassa pääsiäisen ajankohdan laskemiseen.


title: Metonin jakso

text: Nykyään Metonin jaksoa käytetään apuna myös Kuuhun lähetettävien avaruusluotainten lentojen suunnittelussa ja niiden liikeratojen laskennassa.


title: Juli Daniel

text: Juli Markovitš Daniel (; 15. marraskuuta 1925 Moskova – 30. joulukuuta 1988 Moskova) oli neuvostoliittolainen kirjailija, runoilija, kääntäjä ja toisinajattelija. Hänet tuomittiin viideksi vuodeksi vankeuteen toisen toisinajattelijan Andrei Sinjavskin kanssa näytösoikeudenkäynnissä Leonid Brežnevin kaudella vuonna 1966.


title: Juli Daniel

text: Juli Daniel oli syntynyt Moskovassa saksanjuutalaiseen perheseen. Vuonna 1942 toisen maailmansodan aikana hän valehteli ikänsä ja ilmoittautui vapaaehtoisena rintamalle.


title: Juli Daniel

text: Daniel valmistui vuonna 1950 Moskovan pedagogisesta instituutista ja työskenteli koulun opettajana Kalugan ja Moskovan alueella. Hän työskenteli myös kääntäjänä. Hän alkoi kirjoittaa satiirisia samizdat-kertomuksia salanimellä Nikolai Aržak ja arvosteli neuvostojärjestelmän absurdiutta. Vuonna 1965 hänet vangittiin Andrei Sinjavskin kanssa. Heidät tuomittiin vankeuteen työleirille "neuvostovastaisesta toiminnasta" 14. helmikuuta 1966 huolimatta ulkomaisista ja kotimaisista vastalauseista. He toivoivat, että kirjoituksillaan he voisivat vaikuttaa kommunistihallinnon loppumiseen.


title: Juli Daniel

text: Daniel vapautui vankeudesta vuonna 1970 ja asettui Kalugaan, eikä hän saanut neuvostoaikana palata Moskovaan.


title: Wario Land: The Shake Dimension

text: Wario Land: The Shake Dimension (Pohjois-Amerikassa nimellä Wario Land: Shake It! ja Japanissa nimellä Wario Land: Shake) on videopeli Wiille. Tämä peli on Wario Land -pelisarjan viimeinen osa. Tämän pelin kehittäjä on Good-Feel ja julkaisija Nintendo.


title: Porin Rakennusmessut

text: Porin Rakennus ja LVI-Messut on Satakunnan Ammattikorkeakoulun rakennustekniikan opiskelijoista koostuvan Porin Valmistuvat Rakennusinsinöörit Ry:n järjestämä kaksipäiväinen ja vuosittain järjestettävä tapahtuma.


title: Porin Rakennusmessut

text: Messut ovat olleet ja ovat edelleen täysin opiskelijavetoiset. SAMK seuraa messuja sivusta, muttei osallistu messujen järjestämiseen.


title: Porin Rakennusmessut

text: Messuja on järjestetty jo vuodesta 1964 alkaen Porin teknillisen oppilaitoksen, nykyisen Satakunnan Ammattikorkeakoulun Tekniikan Porin yksikön viimeisen vuoden opiskelijoiden projektina. Aluksi messujen järjestäjinä toimivat valmistuvat rakennusmestarit, mutta vuonna 1972 vastuu siirtyi valmistuville rakennusinsinööreille.


title: Porin Rakennusmessut

text: Aluksi tapahtumaa järjestettiin Porin Karhulinnan tiloissa. Sieltä messut siirtyivät nykyisen Satakunnan Ammattikorkeakoulun tiloihin. Vuonna 1992 messut siirtyivät juuri valmistuneeseen Porin Karhuhalliin, jossa messut ovat toimineet siitä asti.


title: Porin Rakennusmessut

text: Messujen vuosittainen kävijämäärä on ollut runsas 10 000 kävijää.


title: Porin Rakennusmessut

text: Vuoden 2011 messut jäivät viimeisiksi yksinomaan Porin rakennusmessuiksi, sillä vuoden 2012 messujen järjestäjät ovat käyneet eri koulutusohjelman, kuin aikaisemmat vuodet, mukaan on ympätty LVI-puolta, joten messut kulkevat 2012 alkaen nimellä Porin Rakennus- ja LVI-messut.


title: Porin Rakennusmessut

text: Vuoden 2009 messut järjestettiin 21.3.-22.3.2009 Porin Karhuhallissa. Messujen teemana oli energiansäästö. Messut juonsi Jorma Piisinen eli Remontti-Reiska. Esiintyjinä messuilla oli The Spectre sekä Janne Tulkki. Messuilla oli jälleen kävijöitä noin 10 000.


title: Porin Rakennusmessut

text: Vuoden 2016 Porin Rakennus Ja LVI-Messut järjestettiin 19.-20.3.2016 Porin Karhuhallissa. Messujen teemana oli linjasaneeraus, sekä energiatehokkaat säästöratkaisut omakotitaloissa. Messut juonsi Elina Wallin ja pääesiintyjänä oli Anssi Kela. Ice Hearts-hyväntekeväisyysjärjestö piti messuilla huutokaupan, jonka tuotto ohjattiin lasten ja nuorten liikuntaan.


title: Porin Rakennusmessut

text: Vuoden 2017 Rakennus- ja LVI-messut katkaisivat vuosikymmenien perinteen ja jäivät viimeisiksi laatuaan.


title: Porin Rakennusmessut

text: Porin Rakennus ja LVI-messujen www-sivu


title: Porin Rakennusmessut

text: Satikan artikkeli Porin Rakennusmessuista ja Porin valmistuvat rakennusinsinöörit ry:stä


title: Tierpark Berlin

text: Tierpark Berlin on toinen Berliinin kahdesta eläintarhasta. Eläintarha on 160 hehtaarin kokoinen, mikä tekee siitä pinta-alaltaan Euroopan suurimman maisemaeläintarhan. Eläinmäärällä mitattuna Tierpark on kuitenkin huomattavasti pienempi kuin Berliinin toinen eläintarha, Zoologischer Garten Berlin. Tierparkissa on noin 7 700 yksittäistä eläintä, jotka edustavat 950 eri lajia.


title: Tierpark Berlin

text: Itä-Saksa perusti eläintarhan Friedrichsfelden linnan puistoon vuonna 1955, kun Zoologischer Garten oli Berliinin jaossa jäänyt Länsi-Berliinin puolelle. Viime vuosina eläintarha on tullut kuuluisaksi onnistuneesta norsujen kasvatusohjelmastaan. Eläintarha on myös yksi harvoista Länsi-Euroopan tarhoista, joissa on myskihärkiä.


title: Mario Kart Arcade GP

text: Mario Kart Arcade GP () on vain kolikkopelinä julkaistu "Mario Kart" -sarjan peli, joka on julkaistu vuonna . Pelin on kehittänyt Namco. Pelille on julkaistu jatko-osa "Mario Kart Arcade GP 2".


title: Def Jam Recordings

text: Def Jam Recordings on yhdysvaltalainen hip hop -musiikkiin erikoistunut levy-yhtiö, joka on nykyään Universal Music Groupin omistuksessa. Def Jam Recordings on osa The Island Def Jam Music Groupia. Isossa-Britanniassa levy-yhtiö toimii nimellä "Def Jam UK" ja on osa Mercury Music Groupia.


title: Def Jam Recordings

text: Def Jam Recordingsin perustivat musiikkituottajat Russell Simmons ja Rick Rubin maaliskuussa 1984. Levy-yhtiön kuuluisia artisteja ovat olleet muun muassa Justin Bieber, LL Cool J, Beastie Boys, Logic, Public Enemy, Rihanna, Leona Lewis ja Slayer. Yhtiön nykyinen toimitusjohtaja on Jay-Z.


title: Mikko Suvanto

text: Mikko Suvanto (s. 24. syyskuuta 1976 Helsinki) on suomalainen jääkiekkoilija, pelipaikaltaan keskushyökkääjä. Suvanto on Jokereiden kasvatti ja pelasi Jokereissa koko junioriuransa. Hän siirtyi heti juniori-iän päätyttyä KJT:hen kausiksi 1997–1999 pelaamaan 1. divisioonaa. Seuraava kausi kului Esbjerg IK:ssa, Tanskan pääsarjassa ja kausi 2000–2001 saman sarjan Herning Blue Foxissa. Kaudella 2001–2002 Suvanto pelasi neljä Suomi-sarjan peliä Espoon Palloseurassa, kunnes palasi Herning Blue Foxiin, jossa pelasi myös seuraavan kauden.


title: Mikko Suvanto

text: Kaudeksi 2003–2004 Suvanto teki sopimuksen Tampereen Ilveksen kanssa. Hän teki 56 ottelussa tehot 10+9=19. Suvanto teki jatkosopimuksen Ilvekseen myös kaudeksi 2004–2005, mutta hänen oli vaikea mahtua kokoonpanoon ja hän pelasikin samana kautena myös SaiPassa ja siirtyi loppukaudeksi Ruotsin toiseksi korkeimmalla sarjatasolla HockeyAllsvenskanissa pelaavaan AIK IF:ään. Hän pelasi ruotsalaisseurassa vielä seuraavankin kauden. Kausi 2006–2007 kului Tanskassa, Herning Blue Foxissa, jossa hän pelasi myös kaudet 2000–2003.


title: Mikko Suvanto

text: Suvanto pelasi syyskaudella 2007–2008 LeKissä, mutta pelasi loppukauden Norjan Elitserienissä, IK Cometissa. Hän pelasi kauden 2008–2009 alussa myös Cometissa. Suvanto palasi LeKiin toistaiseksi voimassa olevalla sopimuksella ja sopimus sisälsi option ulkomaille siirtymisestä, mutta hän pelasi Lempäälässä kauden loppuun ja jatkoi seurassa myös seuraavan kauden.


title: Mikko Suvanto

text: Pienikokoinen Suvanto on vahva karvaaja. Hän osaa pelata sekä keskellä että laidassa.


title: The E.N.D.

text: The E.N.D. (lyh. The Energy Never Dies) on hip hop-yhtye The Black Eyed Peasin viides studioalbumi. Albumia on myyty maailmanlaajuisesti 6 miljoonaa kappaletta.


title: Juha Mäki

text: Juha Mäki (s. 12. tammikuuta 1981) on suomalainen salibandyn pelaaja. Hän on Oulun Luistinseuran maalivahti. Ennen OLS:siin siirtymistä Mäki pelasi KST:ssä sekä Pöllöissä, joka on Raahesta.


title: Juha Mäki

text: Mäki on pelannut uransa aikana 183 runkosarjaottelua Salibandyliigassa.


title: Sachs

text: Sachs on saksalainen mopojen ja moottoripyörien valmistaja, joka aloitti toimintansa Schweinfurtissa Saksassa vuonna 1886. Sachs on vanhin yhä toimiva moottoripyörävalmistaja maailmassa.


title: Holtron Ventures

text: Holtron Ventures on suomalainen pääomasijoitusyhtiö, joka toimi siemen- ja muun yrityksen alkuvaiheen rahoittajana. Yhtiö on Respect Ventures Groupin täysin omistama tytäryhtiö. Sen toimipaikka on Espoon Westend.


title: Holtron Ventures

text: Holtron toimi aikaisemmin venture capital -sijoittajana kolmen hallinnoimansa teknologiarahaston kautta. Pääomasijoitusyhtiöt Inventure ja Conor Venture Partners juontavat juurensa Holtroniin.


title: Holtron Ventures

text: Holtron tuli markkinoille 2000-luvun alun osakekuplassa. Se aloitti rahoituskierroksensa kun teknologiayhtiöiden hinnat olivat korkeimmillaan. Tämä johti myöhemmin mittaviin alaskirjauksiin sijoitusrahastoissa. Kolmikosta Holtron, Nexit ja Stratos viimeksi mainittu ei selviytynyt alkua pitemmälle. Holtronin pienemmästä sijoituspoolista suurin osa kaatui nopeasti. Yritys jäi puolustamaan pientä MySQL-sijoitusta. Se teki sijoitusrahastostaan aikanaan Suomen kaikkien aikojen tuottoisimman. Holtronin "perilliset" Inventure ja Conorkin saivat koottua ensimmäiset rahastonsa vasta 2007–2008.


title: Holtron Ventures

text: Yrityksen emoyhtiö asetettiin konkurssiin 7. huhtikuuta 2011, jonka myötä Holtron Ventures Oy:n ja koko konsernin toiminta loppuu. Holtronin rahastojen sijoituskaudet olivat loppuneet jo useita vuosia aikaisemmin ja rahastojen varat oli jaettu sijoittajien kesken. Sillä ei ollut tiedotteen antamishetkellä myöskään sopimuksia, työntekijöitä tai luottoja rahoitus- tai luottolaitoksilta.


title: Roadline

text: Roadline on ranskalaisen ajoneuvovalmistaja Aixamin yksi tärkeimmistä mopoautomalleista. Sitä tuo maahan muiden Aixamin mallien ohella Forteco Finland Oy.


title: Roadline

text: Suomeen tuodaan vain tavallista Roadlinea 400 cm³ kokoisella Kubota-dieselmoottorilla, jonka teho on rajattu 4 kilowattiin eli 5,5 hevosvoimaan ja nopeus on rajoitettu 45 kilometriin tunnissa, jolloin ajoneuvon saa rekisteröityä kevyeksi nelipyöräksi (L6e).


title: Roadline

text: Muihin Euroopan maihin, joissa ei ole Suomen kaltaista kallista moottoripyörävakuutusta ja muutenkaan raskasta verotusta, viedään Roadline GT -mallia. Siihen voi valita:Suomen tuontiohjelmasta on jätetty myös pois perusvarusteltu (Aixam-varustepaketti "Pack") Roadline-malli. Suomeen tuodaan siis vain Roadline Superluxea.


title: Roadline

text: Superluxe-varusteinen, kuten Roadline aina on, sisältää seuraavat varusteet:Suomeen tuotavat Aixam mallit jotka rekisteröidään mopoksi.


Johann Wolfgang Goethe-Universität Frankfurt am Main on yliopisto Frankfurt am Mainissa, Saksassa. Yliopisto on perustettu 1910-luvun alussa ja siellä opiskelee noin 41 000 opiskelijaa, joista noin 6 500 on ulkomaalaisia. Yliopisto levittäytyy neljälle eri kampukselle Frankfurtin ympäristöön. Siellä voi opiskella muun muassa taloustiedettä, oikeustiedettä, historiaa ja filosofiaa.


title: Antti Laitinen (salibandyn pelaaja)

text: Antti Laitinen (s. 1978) on suomalainen salibandyn pelaaja. Hän pelaa Oulun Luistinseurassa puolustajana. Ennen OLS:siin siirtymistä Laitinen pelasi muun muassa sveitsiläisessä SV Wiler-Ersigenissä.


title: Antti Laitinen (salibandyn pelaaja)

text: Laitinen on pelannut uransa aikana 238 runkosarjaottelua Salibandyliigassa. Laitinen pelaa tällä hetkellä salibandya Koskelankylän Riennossa, miesten 2-divisioonassa.


title: Misandria

text: Miesviha eli misandria tarkoittaa miessukupuoleen kohdistuvaa vihaa tai syrjintää. Termin nimi tulee kreikan kielen sanoista misos (viha) ja andros (mies). Misandriaa ei tule sekoittaa misantropiaan, joka tarkoittaa ihmisiin kohdistuvaa vihaa.


title: Misandria

text: Kirjassaan "My Enemy, My Love" (1992) Judith Levine tuo esiin, miten miesviha johtaa miesten kohtuuttoman yleistävään leimaamiseen lapsiksi, mammanpojiksi, pettäjiksi, hylkääjiksi, hyväksikäyttäjiksi, pedoiksi, perversseiksi ja tappajiksi.


title: Misandria

text: Charlotte Haysin mukaan "radikaalifeminismin miesvastaisuus on suodattunut laajalti kulttuurimme ... tämä asenne on niin läpitunkeva, että tuskin enää huomaamme sitä."


title: Misandria

text: Individualistifeministi Wendy McElroy sanoo, että jotkut feministit ovat määritelleet uudelleen feminismin näkemyksen miehistä "kuuman raivon käännyttyä kylmäksi vihaksi miehiä kohtaan". Hänen mukaansa osa feministeistä pitää kaikkia miehiä raiskaajina ja feministit ovat liittoutuneet poliittisen korrektiuden liikkeen kanssa. .


title: Misandria

text: Tutkijat Paul Nathanson ja Katherine K. Young analysoivat kirjoissaan "Spreading Misandry" ja "Legalizing Misandry" feminismin inspiroimaa miesvihaa. Christina Hoff-Sommersin mukaan feministinen miesviha johtaa suoraan naisvihaan: osa johtavassa asemassa olevista feministeistä vihaa naisten enemmistöä, joka rakastaa miehiä, Hoff Summers toteaa kirjassaan "Who Stole Feminism: How Women Have Betrayed Women".


title: Kimmo Kontiainen

text: Kimmo Kontiainen (s. 22. helmikuuta 1982) on suomalainen salibandyn pelaaja. Hän on pelannut Salibandyliigaa puolustajana Oulun Luistinseurassa vuosina 2004–2008 ja 2009-2010, Classicissa 2010–2011 ja KooVeessa 2011–2013. Ennen OLS:aan siirtymistä Kontiainen pelasi kuopiolaisessa KuWessa. Hän sai keväällä 2007 polvivamman, mutta teki onnistuneen paluun takaisin kentälle.


title: Kimmo Kontiainen

text: Kontiainen on pelannut Salibandyliigassa uransa aikana 181 runkosarjaottelua ja kymmenen pudotuspeliä.


title: Fly by Night

text: Fly by Night on kanadalaisen rock-yhtye Rushin toinen studioalbumi ja samalla ensimmäinen, jolla on mukana rumpali Neil Peart. Albumi julkaistiin vuonna 1975.


title: Kölnin yliopisto

text: Kölnin yliopisto () on yliopisto Kölnissä Saksassa ja se on yksi Euroopan vanhimmista yliopistoista.


title: Kölnin yliopisto

text: Kölnin yliopisto perustettiin jo vuonna 1388 ja se toimi aina vuoteen 1798 jolloin ranskalaismiehittäjät lakkauttivat yliopiston kapinoinnin takia. Yliopisto perustettiin uudelleen vasta 1919. Nykyisin yliopistossa opiskelee noin 44 000 opiskelijaa, joista noin 10 % on ulkomaalaisia.


title: Oxfordin tuomiokirkko

text: Oxfordin tuomiokirkko () on Oxfordin hiippakunnan tuomiokirkko Englannissa. Se toimii myös Oxfordin yliopistoon kuuluvan Christ Churchin collegen kappelina. Kirkossa on käytetty romaanista ja goottilaista tyyliä.


title: Oxfordin tuomiokirkko

text: Katedraalin uskotaan sijaitsevan Pyhän Frideswiden, Oxfordin suojeluspyhimyksen, perustaman luostarin paikalla. Kirkkoon on haudattu muun muassa Englannin sisällissodassa taistellut Sir Henry Gage sekä filosofi ja piispa George Berkeley.


title: Heinrich-Heine-Universität Düsseldorf

text:
Heinrich-Heine-Universität Düsseldorf on yliopisto Düsseldorfissa Saksassa. Se on nimetty saksalaisen runoilijan
Heinrich Heinen mukaan. Yliopisto on perustettu vuonna 1965, mutta sen edeltäjä lääketieteellinen akatemia oli perustettu jo vuonna 1907. Vuonna 1988 yliopisto nimettiin Heinrich Heinen mukaan. Nykyisin yliopistossa on noin 20 000 opiskelijaa.


Kiinan kansan neuvoa-antava poliittinen konferenssi (kiinaksi: 中国人民政治协商会议; pinyin: Zhōngguó rénmín zhèngzhì xiézhānghuìyì) on Kiinan kansantasavallan parlamentin epävirallinen "ylähuone". Sillä ei ole varsinaisia poliittisia oikeuksia, vaan se toimii eräänlaisena taustatukena Kiinan kansankongressille esitelleen tälle omia lakiehdotuksiaan. Alun perin se perustettiin kansanrintamaksi, jolla pyrittiin saamaan tukea muilta kuin kommunistien kannattajilta. Nykyään kaikki konferenssin yli 2200 jäsentä nimittää Kiinan kommunistinen puolue; jäsenet koostuvat mm. julkisuuden henkilöistä, poliitikoista ja asiantuntijoista. Konferenssi kokoontuu samaan vuoden aikaan kuin kansankongressi.


title: Kiinan kansan neuvoa-antava poliittinen konferenssi

text: Konferenssi perustettiin 1945 sisällissodassa olleiden kommunistien ja Guomindangin välille neuvotteluelimeksi, ja se kokoontui ensimmäisen kerran 11.-31. tammikuuta 1946. Sisällissodan päätyttyä 1949, konferenssi toimi ensimmäiset vuodet lainsäädäntövallanpitäjänä, kunnes perustuslain muutos 1954 antoi kys. vallan kansankongressille. Tuon jälkeen konferenssi on päätynyt nykyiseen seremonialliseen rooliin. Mm. Kiinan viimeinen keisari Pu Yi ja Sun Yat-senin vaimo Song Qingling toimivat sen jäseninä.


title: Kohma

text: Kohma () on kaupunki Ivanovon alueella Venäjällä. Se sijaitsee Kljazman sivujoen Uvodin varrella 6 kilometriä Ivanovosta kaakkoon. Kaupungin kautta kulkee Ivanovon ja Novkin välinen rautatie. Asukkaita on 28 500 henkeä (vuonna 2008).


title: Kohma

text: Kohman kylä tunnetaan vuodesta 1619 lähtien. Vuonna 1719 sinne perustettiin seudun ensimmäinen kutomo. Vuonna 1925 Kohmasta tuli kaupunki. Nykyään siellä on tekstiili- ja konepajateollisuutta.


title: Komsomolsk (Ivanovon alue)

text: Komsomolsk () on kaupunki Ivanovon alueella Venäjällä. Se sijaitsee Volgan ja Kljazman välillä 59 kilometriä Ivanovosta länteen. Kaupunki on Komsomolskin piirin keskus. Sen kautta kulkee Ivanovosta haarautuva sivurata (Komsomolskin asema). Asukkaita on 9 000 henkeä (vuonna 2008).


title: Komsomolsk (Ivanovon alue)

text: Paikkakunta on syntynyt vuonna 1931 Ivanovon sähkövoimalan rakentamisen yhteydessä. Vuonna 1950 siitä tuli kaupunki. Nykyään siellä on voimalaitoksen lisäksi mm. kone- ja laite- sekä elintarviketeollisuutta.


title: Höyryfregatti

text: Höyryfregatit (joskus "potkurifregatti") ja pienemmät höyrykorvetit olivat 1830-luvulta lähtien käyttöön tulleita täystakiloituja puurunkoisia sota-aluksia, joissa purjeiden lisäksi oli kulkuvoimana höyrykone. Vanhimpia höyryfregatteja kuljettivat siipirattaat, mutta jo 1840-luvulta alkaen siirryttiin potkureihin. Purjeiden käyttö höyrykoneen rinnalla oli seurausta laivastojen vanhoillisuudesta, mutta se myös mahdollisti polttoaineen säästämisen ja höyryfregattien pitkän toimintasäteen. Höyryfregattien kulta-aikaa oli Krimin sodan ja Yhdysvaltain sisällissodan välinen aika. Vuonna 1860 vesille laskettu brittiläinen panssarilaiva (en. "ironclad") HMS "Warrior" teki höyryfregatit kerralla vanhentuneiksi.


title: Höyryfregatti

text: Ainoa nykypäivään asti säilynyt höyryfregatti on tanskalainen "Jylland".


title: Höyryfregatti

text: Suomen suuriruhtinaskunnassa valmistettiin yhteensä 10 suurehkoa höyrykäyttöistä puualusta Venäjän keisarilliselle laivastolle. Näistä kolme oli Suomen senaatin rahoittamia ja tarkoitettu Suomen meriekipaasin käyttöön. Useat aluksista palvelivat Venäjän Tyynenmeren laivastossa. Yhdysvaltain sisällissodan aikana neljä aluksista osallistu Pohjoisvaltioiden tueksi lähetettyyn kahteen eskadroonaan.Vuonna 1862 Hampton Roadsissa käyty ensimmäinen panssarilaivojen välinen meritaistelu, jossa ruotsalaisyntyisen insinöörin, John Ericssonin suunnittelema USS "Monitor" kohtasi etelävaltioiden CSS "Virginian", osoitti kerralla puulaivojen aikakauden päättyneen. Talvella 1863–1864 valmistetiinn Pietarin telakoilla Ericssonin piirustusten mukaan yhteensä kymmenen suurempaa "Uragan"-luokan monitorialusta. Menestyksekäs sotalaivojen rakentaminen Suomessa lakkasi.


title: Siikalatva (täsmennyssivu)

text: Siikalatva voi viitata seuraaviin:


title: Navoloki

text: Navoloki () on kaupunki Ivanovon alueen Kinešman piirissä Venäjällä. Se sijaitsee Volgan rannalla 105 kilometriä Ivanovosta koilliseen. Asukkaita on 10 200 henkeä (vuonna 2008).


title: Navoloki

text: Paikkakunta on saanut alkunsa 1880-luvulla perustetusta tekstiilitehtaasta. Vuonna 1938 tehtaan asuintaajamasta tuli kaupunki.


title: Jari Kinnunen (jalkapalloilija)

text: Jari Kinnunen (s. 12. syyskuuta 1966 Äänekoski) on suomalainen entinen jalkapalloilija, joka päätti pelaajauransa kauden 1997 jälkeen. Pelipaikaltaan hän oli laitapuolustaja, mutta hän pelasi myös hyökkääjänä uransa alkuaikoina.


title: Jari Kinnunen (jalkapalloilija)

text: Jari Kinnunen pelasi uransa alkuvuosina hyökkääjänä Kouvolan Susissa, josta hän siirtyi SM-sarjan Lahden Reippaaseen kaudeksi 1987. Kinnunen pelasi Reippaassa kolme kautta kunnes Kuusysi hankki hänet 1990. Kuusysissä Kinnusen pelipaikka muuttui vähitellen laitapuolustajaksi. Kinnunen edusti Kuusysiä neljä kautta, joiden aikana hän voitti Suomen mestaruuden kaudella 1991 sekä hopeaa 1990 ja 1992. Hän siirtyi 1994 Valkeakosken Hakaan, jossa hän pelasi vuoteen 1996 asti ja voitti mestaruuden kaudella 1995. Kinnunen pelasi uransa aikana 268 pääsarjaottelua, joissa hän teki 26 maalia.


title: Jari Kinnunen (jalkapalloilija)

text: Jari Kinnunen nousi A-maajoukkueeseen 1992 vaikka ei ollut koskaan pelannut nuorten maajoukkueissa. Maajoukkuetta hän edusti 25 maaottelussa.


title: Jari Rinne

text: Jari Rinne (s. 4. toukokuuta 1964 Lahti) on entinen suomalainen jalkapalloilija. Hän oli pelipaikaltaan laitalinkki tai laitapuolustaja.


title: Jari Rinne

text: Rinne edusti koko uransa lahtelaista Kuusysiä. Hän pelasi seuran riveissä kaikkiaan 278 sarjaottelua, joissa hän teki 20 maalia. Rinne voitti Kuusysissä kaikkiaan neljä mestaruutta, joista ensimmäisen vuonna 1984. Lisäksi hän voitti SM-hopeaa neljästi sekä Suomen cupin 1983 ja 1987. Maajoukkueessa Rinne pelasi 24 maaottelua. Hän lopetti uransa kauden 1993 jälkeen.


title: Janne Mäkelä (jalkapalloilija)

text: Janne-Pekka Mäkelä (s. 23. heinäkuuta 1971 Tampere) on suomalainen jalkapallovalmentaja ja entinen jalkapalloilija. Hän oli pelipaikaltaan oikea laitapuolustaja.


title: Janne Mäkelä (jalkapalloilija)

text: Mäkelän kasvattajaseura on Tampereen Peli-Pojat-70. Hän debytoi Veikkausliigassa kaudella 1990 Tampereen Ilveksessä. Heti ensimmäinen kausi toi Suomen cupin voiton. Mäkelä pelasi Ilveksessä kaksi kautta kunnes siirtyi Myllykosken Palloon. MyPassa hän voitti kaksi SM-hopeaa 1993 ja 1994 sekä cupin 1992. Myllykosken jälkeen Mäkelä edusti Finnairin Palloilijoita ja FC Jazzia sekä skotlantilaisia St. Mirreniä ja Raith Roversia. Hän siirtyi Valkeakosken Hakaan kausiksi 1998 ja 1999, joina Haka ylsi mestaruuteen. Hän pelasi vielä vajaan kauden Hakassa ja lainalla FC Lahdessa kunnes lopetti uransa jalkavammojen vuoksi.


title: Janne Mäkelä (jalkapalloilija)

text: Mäkelä pelasi uransa aikana yhteensä 220 pääsarjaottelua Suomessa. Maajoukkuetta hän edusti 20 maaottelussa.


title: Erkki Vihtilä

text: Erkki Vihtilä (s. 14. toukokuuta 1951) on suomalainen entinen jalkapalloilija.


title: Erkki Vihtilä

text: Valkeakosken Koskenpojissa nuoruudessaan pelannut Vihtilä edusti uransa aikana pääsarjatasolla Lahden Reipasta sekä Tampereen Ilvestä ja Ilves-Kissoja. Hän voitti Suomen cupin Reippaassa 1976 ja 1978 sekä Ilveksessä 1979. Maajoukkueessa Vihtilä pelasi 1970-luvulla kaikkiaan 43 maaottelua.


title: KDM Jylland (1860)

text: KDM Jylland oli Tanskan laivaston vuonna 1860 vesillelaskettu Niels Juel -luokan höyryfregatti. Kyseessä on ainoa nykypäivään asti säilynyt sotalaivatyyppinsä edustaja.


title: KDM Jylland (1860)

text: Alus tilattiin Kööpenhaminan laivastontelakalta ja sen köli laskettiin 11. kesäkuuta 1857. Alus laskettiin vesille 20. marraskuuta 1860 ja se otettiin palvelukseen toukokuussa 1862.


title: KDM Jylland (1860)

text: Toisessa Saksan - Tanskan sodassa vuonna 1864 "Jylland" osallistui 9. toukokuuta Helgolandin meritaisteluun Itävallan ja Preussin laivastoja vastaan. "Jylland" vaurioitui pahoin taistelussa, mutta tanskalaiset voittivat taistelun.


title: KDM Jylland (1860)

text: Alus poistettiin aktiivipalveluksesta 1890-luvulla, mutta se välttyi romutukselta ja päätyi museolaivaksi. Nykyisin vuosina 1984-1994 perusteellisesti restauroitu alus on Ebeltoftissa.


title: Privolžsk

text: Privolžsk () on kaupunki Ivanovon alueella Venäjällä. Se sijaitsee Volgan sivujoen Šatšan rannalla 51 kilometriä Ivanovosta koilliseen. Kaupunki on Privolžskin piirin keskus. Asukkaita on 18 300 henkeä (vuonna 2008).


title: Privolžsk

text: Paikalla sijainnut Bolšoje Jakovlevskojen kylä mainitaan ensimmäisen kerran vuonna 1485. Siitä tuli huomattava tekstiiliteollisuuden keskus 1700–1800-luvuilla. Privolžskin kaupunki muodostettiin vuonna 1938, kun Jakovlevskojeen liitettiin sen lähikylät. Nykyään siellä toimii pellavanjalostuslaitos ja korutehdas.


title: Privolžsk

text: Nähtävyyksiä ovat vuonna 1779 rakennettu Nikolaoksen kirkko ja uusbarokkia edustavat tehtaanomistajien asuintalot.


title: Yamaha TW 125

text: Yamaha TW 125 on Yamahan valmistama 125-kuutioinen katuenduro. Pyörässä on supermoto-malliset, leveät renkaat, mitkä mahdollistavat helpon ja hauskan ajon. Yamaha TW:ssä on melko matala istuinkorkeus. Monet ajokoulut suosivat Yamaha TW:tä sen helpon ajettaavuuden ja isojen renkaiden vuoksi.


title: Mark Crilley

text: Mark Crilley on yhdysvaltalainen sarjakuvantekijä, joka keskittyy enimmäkseen mangatyyliin. Crilley on tunnettu Akiko-kirjasarjastaan ja uudemmasta neliosaisesta Miki Falls -sarjastaan, joka myös sai elokuvasopimuksen Brad Pittin omistaman elokuvayhtiön kanssa. Nykyisin Crilleyllä on työn alla Brody's Ghost-niminen mangasarjakuva, jonka Dark Horse Comics tulee luultavasti julkaisemaan vuoden 2010 kesällä.


title: Ukichiro Nakaya

text: Ukichiro Nakaya (, 4. heinäkuuta 1900 Kaga, Japani – 11. huhtikuuta 1962 Tokio, Japani) oli japanilainen fyysikko ja esseisti. Hän valmisti ensimmäisenä keinotekoisia lumikiteitä laboratoriossa.


title: Ukichiro Nakaya

text: Nakaya valmistui maisteriksi Tokion yliopiston fysiikan laitokselta 1925. Jatko-opintoja hän suoritti Lontoon King’s Collegessa Owen Willans Richardsonin alaisuudessa 1928–1929. Tohtorin tittelin Nakaya sai Kioton yliopistosta 1931. Vuotta aiemmin hän oli saanut jo professuurin Hokkaidon yliopistosta, Sapporosta.


title: Ukichiro Nakaya

text: Hokkaidon yliopiston tuore fysiikan laitos kärsi raha- ja materiaalivaikeuksista, mutta Nakayalle Japanin pohjoisosissa oli paljon lunta tutkittavana. Hän kehitti tutkimusten perusteella luonnollisten lumikiteiden jaottelun. Nakaya jakoi lumikiteet seitsemään pääluokkaan. Nakaya huomasi, että lumikiteen muodosta pystyi päättelemään sen ilmakehän osan tilan, jossa lumikide oli muodostunut. Hän kehitti myös laitteen, jolla pystyi tekemään keinotekoisia lumikiteitä.


title: Ukichiro Nakaya

text: Nakaya vaikutti merkittävästi Hokkaidon yliopiston kehittymiseen. Hän oli perustamassa yliopistoon instituuttia, joka tutki matalia lämpötiloja. Toisen maailmansodan lopulla Nakaya vaikutti maataloustieteellisen instituutin perustamiseen. Sen tarkoituksena oli tutkia maatalouden kehittämistä kylmillä alueilla.


title: Ukichiro Nakaya

text: Nakaya kutsuttiin 1952 tekemään tutkimusta Yhdysvaltain armeijan lumi-, jää- ja routatutkimuksen yksikössä (tunnetaan nykyään nimellä Cold Regions Research and Engineering Laboratory). Vuonna 1954 Harvardin yliopisto julkaisi Nakayan tunnetuimman kirjan "Snow Crystals: Natural and Artificial", josta tuli merkittävä lähde tutkijoille lumikiteiden muodoista ja jaottelusta.


title: Ukichiro Nakaya

text: Nakaya kuoli Tokiossa vuonna 1962 pitkäaikaisen sairauden jälkeen.


title: Ukichiro Nakaya

text: Kagaan perustettiin vuonna 1992 Ukichiro Nakayan lumen ja jään museo.


title: Curtiss-Wright XP-55 Ascender

text: Curtiss-Wright XP-55 Ascender eli Curtiss-Wright CW-24 oli 1940-luvun alun koelentokone. Yhdysvaltain maavoimien ilmavoimat tilasivat 27. marraskuuta 1938 epäkonventionaalisen hävittäjälentokoneen prototyypin. Ascender oli työntöpotkurikone ja sai koelentäjien suussa pian nimen "Ass-ender".


title: Curtiss-Wright XP-55 Ascender

text: Kesäkuussa 1940 Curtiss-Wright-yhtiö sai tilauksen, jossa tuli selvittää koneen aerodynaamiset ominaisuudet tuulitunnelikokein käyttäen pienoismallia. Seuraavaksi tehtiin täysikokoinen malli, jossa oli vain 275 hevosvoimainen moottori.


title: Curtiss-Wright XP-55 Ascender

text:
Heinäkuussa 1941 yhtiö sai tilauksen, jossa tuli tehdä kolme prototyyppiä. Ensimmäinen tuhoutui 15. marraskuuta 1943, mutta ohjaaja pelastui laskuvarjolla. Kaksi muuta konetta jatkoi aikansa koelentoja, mutta kone ei ollut kehityskelpoinen - suihkukone oli ajanut sen ohi. Koneessa oli eräs mielenkiintoinen turvallisuustekijä, lennon aikana sen potkuri voitiin päästää irti, tämä oli turva ohjaajalle, jos hän joutui hyppäämään koneesta.
Kolmanneksi valmistunut prototyyppi tuhoutui 27. toukokuuta 1945 lentonäytöksessä Ohiossa, jolloin ohjaaja ja kaksi katsojaa kuolivat.
Viimeinen XP-55 (sarjanumero 42-78846) siirrettiin aikanaan National Air & Space Museum-museoon, mutta se on nähtävänä Air Zoossa, Michiganissa.


title: Anders Johnson

text: Anders Johnson (s. 23. huhtikuuta 1989 Plattsburgh, New York, Yhdysvallat) on yhdysvaltalainen uransa lopettanut mäkihyppääjä.


title: Anders Johnson

text: Johnson on kaikkien aikojen nuorin Yhdysvaltoja olympialaisissa edustanut mäkihyppääjä oltuaan Torinon olympialaisissa 2006 mukana joukkuemäessä 14:nneksi sijoittuneessa Yhdysvaltain joukkueessa. Liberecin MM-kilpailuissa 2009 hän sijoittui suurmäessä 40:nneksi ja normaalimäessä 48:nneksi. Nuorten MM-kilpailujen henkilökohtaisissa kilpailuissa hän on parhaimmillaan ollut kuudestoista Štrbské Pleson normaalimäessä 2009.


title: Anders Johnson

text: Johnson osallistui maailmancupin kilpailuun ensimmäisen kerran Bischofshofenissa tammikuussa 2009. Ensimmäisen – ja toistaiseksi ainoan – pistesijansa hän sai oltuaan 29. Vancouverin suurmäen kilpailussa 25. tammikuuta 2009.


title: Anders Johnson

text: Johnson lopetti uransa mäkihyppäjänä vuonna 2015.


title: Molotohvin koktaili

text: Molotohvin koktaili – Sota-ajan propagandaa levyillä 1940–1942 on vuonna 2002 julkaistu kokoelma-albumi, joka koostuu suomalaisista sota-ajan propagandalauluista alkuperäisinä levytyksinä. Sen julkaisi kulttuurihistoriallisesti arvokkaiden levyjen uustuotantoon keskittynyt Artie Music. Albumi sisältää niin Matti Jurvan ja Tatu Pekkarisen kappaleita kuin Pallen marssilaulujakin. Albumin kappaleet on levytetty vuosina 1940–1942, ja ne sijoittuvat välirauhan aikaan ja jatkosodan alkuaikaan. Osassa levytyksistä on sota-ajan viihdettä tutkineen Maarit Niiniluodon mukaan kyseessä jälkijättöinen taltiointi vuodelta 1942. Levyllä on mukana Einari Ketolan esittämä suosittu hahmo, korpraali Möttönen, joka hauskuutti kiertueilla rintamamiehiä säestäjänään muun muassa Vili Vesterinen.


title: Molotohvin koktaili

text: Levyn liitteenä on Maarit Niiniluodon katsaus suomalaisiin propagandalauluihin ja niiden taustoihin.


title: Merten paholaiset

text: Merten paholaiset ("Hell and High Water") on Samuel Fullerin ohjaama elokuva vuodelta 1954.


title: Merten paholaiset

text: Richard Widmark esittää entistä yhdysvaltalaista sukellusveneupseeria, joka saa tehtäväkseen estää sukellusveneellä maailmanlaajuinen ydinsota.


title: Budd Hopkins

text: Budd Hopkins (15. kesäkuuta 1931 – 21. elokuuta 2011) oli yhdysvaltalainen ufotutkija ja taiteilija. Hän valmistui Oberlin Collegesta ja muutti New Yorkiin vuonna 1953. Hän oli sukua Anthony Hopkinsille. Hänen töitään on esillä useissa pysyvissä kokoelmissa, kuten Whitney Museumissa, Guggenheim-museossa, Hirshhorn Museumissa ja Museum of Modern Artissa. Hän oli keskeinen hahmo abduktiotutkimuksen alkamisessa ja UFO-tutkimuksessa.


title: Kloriitti (mineraali)

text: Kloriitti on silikaatteihin kuuluva mineraali. Se on väriltään usein vihertävää ja sen kiilto on lasimainen tai samea. Kloriitin pinta tuntuu usein rasvaiselta ja sen rakenne on usein kiillemäisen suomuinen. Kloriitin kovuus Mohsin asteikolla on 2–3, jonka avulla se on helppo erottaa talkista.


title: Kloriitti (mineraali)

text: Kloriittia tavataan magmakivissä useiden mineraalien muuntumistuloksena. Kloriittia on myös sedimenttikivien savimineraalina. Erityisen runsaasti sitä on kloriittiliuskeessa.


title: Nicole Duclos

text: Nicole Duclos (o.s. Salavert, s. 15. elokuuta 1947 Périgueux, Dordogne, Ranska) on entinen ranskalainen 400 metrin juoksija.


title: Nicole Duclos

text: Duclos voitti Ateenan EM-kisoissa 1969 kultaa 400 metrin juoksussa maailmanennätysajalla 51,7 s; hänen maannaisena Colette Besson sijoittui toiseksi samalla ajalla. Ensi kertaa arvokisojen ohjelmassa olleessa 4 × 400 metrin viestijuoksussa Duclos saavutti hopeaa; sekä juoksun voittanut Iso-Britannia että Ranska saivat nimiinsä maailmanennätysajan 3.30,8.


title: Nicole Duclos

text: Münchenin 1972 olympialaisissa Duclos karsiutui 400 metrin välierissä ajalla 52,18 s. Viestissä hän sijoittui neljänneksi Ranskan ennätyksellä 3.27,5.


title: Nicole Duclos

text: Sisäratojen EM-kilpailuissa Duclos voitti kultaa 1+2+3+4 kierroksen viestissä Wienissä 1970. Ranskan mestaruuden 400 metrillä hän voitti ulkoradoilla vuosina 1969 ja 1972 sekä sisäradoilla vuonna 1973.


title: Volynia

text: Volynia (, ) on historiallinen alue, joka sijaitsee Länsi-Ukrainassa ja Kaakkois-Puolassa Pripet- ja Bug-jokien välissä Galitsian ja Podolian pohjoispuolella. Alue on Euroopan vanhimpia slaavien asuttamia seutuja. Volynia on metsäinen ja järvinen alue.


title: Volynia

text: Volynia muodosti pohjoisosan historiallisesta Galitsian ja Volynian ruhtinaskunnasta. Volynian alue käsittää nykyisin Ukrainan Volynian ja Rivnen alueet, osia Žytomyrin ja Ternopylin alueista sekä osia Itä-Puolasta.


title: Joutilaan mietteitä

text:
Joutilaan mietteitä (jap. 徒然草, "Tsurezuregusa") on Yoshida Kenkōn kirjoittama mietelmäteos. Sen tarkkaa kirjoittamisajankohtaa ei tiedetä, mutta se on pääosiltaan kirjoitettu vuosina 1330–1331. Tyylistä päätellen teoksen alkuosa on saattanut syntyä useitakin vuosia aikaisemmin. Kenkō ryhtyi buddhalaismunkiksi 1310-luvun alkupuolella ja teos sisältää luultavasti näinä varhaisina munkkivuosina kirjoitettuja jaksoja.
"Joutilaan mietteitä" edustaa zuihitsu-tyyliä, eli kirjallisuutta, joka on kirjoitettu spontaanisti. Teos sisältää johdannon ja 243 mietelmää, joiden pituus vaihtelee muutamasta rivistä aina muutamaan sivuun. Kirjoitusten numerointi ja jako on myöhempää perua ja voidaan jäljittää 1600-luvulle asti. Alkuperäinen nimi tulee teoksen johdannosta:
つれづれなるまゝに、日暮らし、硯にむかひて、心にうつりゆくよしなし事を、そこはかとなく書きつくれば、あやしうこそものぐるほしけれ。
"Tsurezurenaru mama ni, higurashi, suzuri ni mukaite, kokoro ni utsuriyuku yoshinashigoto o, sokowakatonaku kakitsukureba, ayashū koso monoguruoshikere."


title: Joutilaan mietteitä

text:
Kai Niemisen suomentamana:
"Tuntuu kuin jokin merkillinen hulluus minua vaivaisi: istun päiväkausia joutilaana mustekiveni ääressä ja vailla vasituista aikomusta kirjoittelen muistiin mielessäni ajelehtivia joutavia mietteitä."


title: Joutilaan mietteitä

text: Missä つれづれ ("tsurezure") tarkoittaa ”ei ole mitään tekemistä”.


title: Joutilaan mietteitä

text: "Joutilaan mietteitä" sisältää erilaisia pohdiskeluja, toteamuksia, huomioita ja anekdootteja. Aiheet vaihtelevat laajasti sisältäen mm. jonkun sanan tai tavan selityksiä, kertomuksia menneistä tapahtumista, moraalisia valistuksia ja tunnelmallisia kirjoituksia. Teoksen näennäinen ristiriitaisuus tosikkomaisten hartaiden mietteiden sekä humoristisen, satiiristen ja yhteiskuntakriittisten huomioiden välillä selittyy, kun ajattelee kirjoittajan elämänkokemuksen myötä kypsyneen ja muuttuneen toisaalta resignoituneemmaksi, toisaalta suvaitsevammaksi.


title: Joutilaan mietteitä

text: Kenkō kiteytti mietteisiinsä tarkka-aistisesti japanilaisen estetiikan periaatteet ja lisäsi niihin paljon kiinalaista taolais-zeniläistä ajattelua. Vaikka hän ei itse luonut varsinaisesti mitään uutta teoriaa, ja vaikka "Joutilaan mietteitä" on hajanainen ja paradoksaalinen mietekokoelma, se on ollut merkittävä lähde myöhemmälle japanilaiselle estetiikan tietoisuudelle.


title: Joutilaan mietteitä

text: Teos kirjoitettiin poliittisesti hyvin epävakaina aikoina. Kenkōn filosofia heijastelee muutosten ja epävarmuuden ajalle ominaisia tunnelmia, mutta päivänpoliittisia tapahtumia se ei käsittele lainkaan. Kenkōn käyttämä ironia kohdistuu yhtälailla häneen itseensä kuin muihinkin ihmisiin.


title: Joutilaan mietteitä

text: "Joutilaan mietteitä" on täynnään viittauksia klassikoihin, kuten "Genjin tarinaan", Kungfutsen "Keskusteluihin", Japanin hovirunouteen ja "Zhuangzin kirjaan". Myös kaksi muuta zuihitsu-genren teosta mainitaan; Sei Shōnagonin "Päänaluskirja" ("Makura no sōshi") ja Kamo no Chōmein "Hōjōki".


title: Bernadette Martin

text: Bernadette Martin (myöh. Dargent, Louis, Klos, s. 13. syyskuuta 1951 Grenoble, Isère, Ranska) on entinen ranskalainen juoksija.


title: Bernadette Martin

text: Martin saavutti Ateenan EM-kisoissa 1969 hopeaa ensimmäistä kertaa arvokisojen ohjelmassa olleessa 4 × 400 metrin viestijuoksussa; sekä juoksun voittanut Iso-Britannia että Ranska saivat nimiinsä maailmanennätysajan 3.30,8. Hän osallistui EM-kilpailuihin myös 400 metrin juoksussa Helsingissä 1971 ja 800 metrin juoksussa Ateenassa 1982 mutta ei menestynyt. Helsingin EM-kisojen viestissä Ranska keskeytti. Münchenin 1972 olympialaisissa Martin sijoittui viestissä neljänneksi Ranskan ennätyksellä 3.27,5.


title: Bernadette Martin

text: Sisäratojen EM-kilpailuissa Martin saavutti pronssia 4 × 2 kierroksen viestissä Grenoblessa 1972. Ranskan sisäratojen mestaruuden hän voitti 800 metrillä vuosina 1981 ja 1983.


title: Rannikkopanssarilaiva

text: Rannikkopanssarilaivalla tarkoitetaan useimmissa tapauksissa uppoumaltaan risteilijän kokoista, mutta hitaampaa, voimakkaasti aseistettua ja panssaroitua sota-alusta, joka on suunniteltu ensisijaisesti rannikko- ja saaristo-olosuhteisiin.


title: Rannikkopanssarilaiva

text:
Tämän tyyppisiä aluksia käytettiin yleisimmin maan rannikon puolustukseen, mihin viittaa myös tyypistä useissa kielissä käytetty nimitys (, , rannikkopuolustusalus). Niitä kutsuttiin eri maissa vaihtelevasti panssarilaivoiksi, Hollannissa myös risteilijöiksi tai taistelulaivoiksi.
Useimmat panssarilaivat rakennettiin 1860–1920-luvuilla. Risteilijän koostaan huolimatta alukset olivat hitaampia, mutta ne olivat kokoonsa nähden vahvasti aseistettuja ja panssaroituja. Toisaalta raskas varustelu suhteelliseen pieneen kokoon nähden tekivät aluksista varsin hitaita. Niitä käyttivät erityisesti valtiot, joilla ei ollut mahdollisuutta tai tarvetta raskaampiin sota-aluksiin. Alustyyppi sopi huonosti avomerelle, ja yleensä niitä käytettiinkin liikkuvana rannikkotykistönä. Toisaalta ne olivat omiaan saarien rikkomilla rantaviivoilla.


title: Rannikkopanssarilaiva

text: Itämerellä Tanskan, Ruotsin ja Suomen merivoimat käyttivät rannikkopanssarilaivoiksi luokiteltavia aluksia. Viimeiset panssarilaivat poistettiin käytöstä vasta 1970-luvulla.


title: Rannikkopanssarilaiva

text: Seuraavien maiden laivastot ovat jossain vaiheessa käyttäneet tämän tyyppisiä aluksia suurimpina aluksinaan: Argentiina, Belgia, Brasilia, Ecuador, Suomi, Kreikka, Alankomaat, Norja, Portugali, Ruotsi, Thaimaa sekä Britannian Intian ja Victorian siirtokunnat. Niitä rakennettiin myös Saksassa ja keisarillisella Venäjällä.


title: Sloboda

text: Sloboda () on alkujaan Ukrainan, Venäjän ja Valko-Venäjän historiaan liittyvä aluekäsite. Käsitteellä on nykyisin useita hieman toisistaan poikkeavia merkityksiä.


title: Sloboda

text: Sloboda oli tyypillisesti 1000–1600-luvulla perustettuitsehallinnollinen, erivapauksista nauttinut kyläyhteisöllinen alue. Termin taustalla on venäjän kielen vapautta tarkoittavan sana (свобода, svoboda), jonka sanan eritysmerkitys sloboda myös on. Slobodan perusti tavallisesti joku suurtilallinen, kuten magnaattiylimys, valtio tai kirkko (luostari) hallitsemalleen maa-alueelle. 1500–1700-luvuilla slobodoita muodostettiin erityisesti nykyisen Ukrainan koillisosien seutuvilla. Slobodoille annettiin pitkäkestoinen, tavallisesti 15–25 vuotta kestävä vapautus veroista ja muista velvoitteista. Erityisalueen statuksella houkuteltiin talonpoikaisperheitä ja muita uudisasukkaita harvaanasutuille maille. Laaja, vielä Kiovan Rusjin aikaan paljon tiheämmin asuttu "villien maiden" alue oli autioitut edellisinä vuosisatoina paimentolaisheimojan ja tataarien (Kultainen orda) hyökkäysten seurauksena.


title: Sloboda

text: Moskovan Venäjä yritti 1500-luvun alkupuolella asuttaa näitä seutuja. Suurin svobodoiden kukoistusaika oli 1600-luvun alkupuolella, jolloin ukrainalaiset kasakat löysivät seudulta turvapaikan itselleen. 1630- ja 1640-luvuilla satoja slobodoja perustettiin Moskovan Venäjän lounaisille rajaseuduille. Etuudet houkuttelivat runsaasti väkeä Dneprin oikean ja vasemman rannan puoleisen Ukrainan seuduilta idemmäksi. 1600-luvun lopulla siellä asui jo yli 100 000 ukrainalaista ja 20 000 venäläistä uudisasukasta.


title: Sloboda

text: 1700-luvun lopulla Sloboda-Ukrainan alueeksi kutsutulla seudulla oli 523 svobodaa. Lisäksi yli 100 slobodaa oli perustettu muualle ("Uuden setšin" alueelle). Sloboda-Ukraina käsitti nykyisen Ukrainan Sumyn, Harkovan alueet, pohjoisosat Donetskin ja Luhanskin alueista, sekä eteläosat nykyisen Venäjän Voronežin, Kurskin ja Belgorodin alueista. 1600-luvun puolivälissä Venäjä järjesti seudulle aluehallinnollisen rykmenttijärjestelmän. Vaikka Sloboda-Ukrainan suhtautuminen Venäjän hallintoon oli lojaalia, imperialistisen Venäjän keisarikunnan hallitsijat eivät pitäneet vähäisintäkään itsehallintoa suotavana. Jo Pietari I sääti rajoituksia ja Katariina II riisti vuonna 1765 loput itsehallinnosta. Alueesta muododostettiin Sloboda-Ukrainan kuvernementti.


title: Eliane Jacq

text: Eliane Jacq (myöh. Viscart, s. 4. heinäkuuta 1948 Brest, Finistère, Ranska) on entinen ranskalainen pikajuoksija.


title: Eliane Jacq

text: Jacq saavutti Ateenan EM-kisoissa 1969 hopeaa ensimmäistä kertaa arvokisojen ohjelmassa olleessa 4 × 400 metrin viestijuoksussa, jossa hän juoksi kolmannen osuuden; sekä juoksun voittanut Iso-Britannia että Ranska saivat nimiinsä maailmanennätysajan 3.30,8. Hän osallistui myös 400 metrin juoksuun mutta karsiutui välierissä ajalla 54,7. Sisäratojen EM-kilpailuissa hän karsiutui 400 metrin alkuerissä sekä Sofiassa 1971 että Göteborgissa 1974.


title: Eliane Jacq

text: Ranskan mestaruuden 400 metrillä Jacq voitti ulkoradoilla vuonna 1970 sekä sisäradoilla vuonna 1974.


title: Cherry Pie (Warrantin kappale)

text: ”Cherry Pie” on yhdysvaltalaisen glam metal -yhtye Warrantin kappale, joka julkaistiin yhtyeen samannimisellä albumilla "Cherry Pie" vuonna 1990. Se on julkaistu myös singlenä ja siitä on tehty musiikkivideo.


title: Véronique Grandrieux

text: Véronique Grandrieux (myöh. Rosset, Alard, s. 16. syyskuuta 1952 Villeneuve-le-Roi, Val-de-Marne, Ranska) on entinen ranskalainen pikajuoksija.


title: Véronique Grandrieux

text: Grandrieux kuului Ranskan viestijoukkueeseen, joka sijoittui Moskovan 1980 olympialaisissa 4 × 100 metrin viestijuoksussa viidenneksi ajalla 42,84 s. Ateenan EM-kilpailuissa 1969 hän sijoittui viestissä neljänneksi ajalla 44,6 s. Prahan EM-kilpailuissa 1978 hän karsiutui 100 metrin juoksun välierissä ajalla 11,80 s ja oli mukana 4 × 100 metrin viestissä, jonka loppukilpailuissa Ranskan joukkue keskeytti. Sisäratojen EM-kilpailuihin Grandrieux osallistui Wienissä 1979 ja karsiutui 400 metrin juoksun alkuerissä Ranskan ennätyksellä 53,28 s.


title: Véronique Grandrieux

text: Grandrieux voitti Ranskan sisäratojen mestaruuden 400 metrillä vuonna 1979. Hän juoksi kolmasti Ranskan ennätyksen 4 × 100 metrillä ja kerran 4 × 200 metrillä.


title: Internethuijaus

text:
Internethuijaus eli nettihuijaus on huijaus, joka on yleensä rahallinen huijaus kuten nigerialaiskirjeet, nettideittailun romanssihuijaus tai jonkinlainen tietojenkalasteluhoukutus. Alkujaan viestit tulivat kirjeitse tai faksin avulla, nyttemmin suurin osa tulee sähköpostina tai yhteydenottona sosiaalisen median kautta.
Tyypillisissä petoksissa uhria pyydetään auttamaan rahansiirrossa, kun huijarin kerrotaan voittaneen merkittävän summan rahaa. Viimeisin tilasto vuodelta 2013 osoittaa huijauksien tuottaneen vuodessa 12,7 miljardin dollaria.
Nettideittailussa huijarit luovat profiilisivuja vetovoimaisin valokuvin. Esimerkiksi Venäjällä, Ghanassa ja Malesiassa tästä osasta huijauksia on tullut jopa satoja miljoonia tuottava rikollisuuden ala.
Nettideittiin kokonaisia huijaussivustoja on perustettu suomenkielisenäkin kymmeniä, joiden maksullisiin viesteihin vastaa robotti tai joukko henkilökuntaa. Sivustot perustuvat suurelta osin tehtyihin valeprofiileihin.


title: Internethuijaus

text: Nettihuijauksia ovat esimerkiksi mainokset, joissa on tarjous joka kuulostaa uskomattoman hyvältä (esimerkiksi " Saat IPod- soittimen uskomattoman halvalla! "). Yleensä tuote ei tule koskaan sen ostajalle. Nettihuijaajien tavoite on kalastella tietoa eli napata tietoon ihmisten henkilökohtaisia tietoja ja levittää tietokoneisiin viruksia. Tämän takia nettihuijaussivustot ovat selvästi epäluotettavia ja rikollisia. Tietoja voi kerätä muillakin kuin myyntisivuilla, esim. kaikki kirjautumiset ja kyselykaavakkeet saattaa kerätä tietoa vääriin käsiin, jos sitä ylläpitää nettihuijaussivusto.


title: Internethuijaus

text: The Daily Dotin mukaan näyttäisi olevan niin että Wiki-PR nimellä toimiva yritys on palkannut wikipedia-toimittajia luomaan kaupittelemiaan pienistä yrityksistä ja yksityishenkilöistä tarjoamiaan artikkeleja wikipediaan, mikä on wikipedian sääntöjen ja periaatteiden vastaista kaupallista toimintaa.


title: Wario Land II

text: Wario Land II on vuonna 1998 julkaistu 2-D-tasohyppelypeli Game Boylle. Tämä peli on Wario Land-pelisarjan toinen osa. Tämän pelin kehittäjä ja julkaisija on Nintendo. Tästä pelistä on myös tehty versio Game Boy Colorille vuonna 1999.


title: Edmond (elokuva)

text: Edmond on William H. Macyn tähdittämä psykologinen trilleri vuodelta 2005. Siinä hän esittää Edmond Burkea, miestä, joka on lopen kyllästynyt nykyiseen elämäänsä ja päättää lähteä öisille kaduille katsomaan, mitä vastaan tulee.


title: From Me to You (Yuin albumi)

text: From Me to You on Yuin debyyttialbumi, joka julkaistiin 22. helmikuuta 2006.


title: Laurence Bily

text: Laurence Bily (s. 5. toukokuuta 1963 Bressuire, Deux-Sèvres, Ranska) on entinen ranskalainen pikajuoksija.


title: Laurence Bily

text: Bily saavutti sisäratojen EM-kilpailuissa 60 metrin juoksussa kaksi hopeamitalia: Haagissa 1989 hänen loppuaikansa oli 7,19 s ja Glasgow'ssa 1990 hän tuli maaliin ajassa 7,13 s. Lisäksi hän sijoittui EM-hallikisoissa viidenneksi Madridissa 1986 ja neljänneksi Genovassa 1992 sekä MM-hallikisoissa viidenneksi Budapestissa 1989.


title: Laurence Bily

text: Ulkoradoilla Bily saavutti Ateenan EM-kilpailuissa 1982 pronssia 4 × 100 metrin viestijuoksussa ajalla 42,69 s. Samoissa kisoissa hän sijoittui 100 metrin juoksussa kuudenneksi ajalla 11,47 s. Stuttgartin EM-kilpailuissa 1986 hän karsiutui 100 metrin juoksun välierissä ajalla 11,49 s ja sijoittui viestissä neljänneksi ajalla 43,11 s. Splitin EM-kilpailuissa 1990 hän keskeytti 100 metrin juoksun välierissä juostuaan alkuerissä ajan 11,31 s.


title: Laurence Bily

text: Rooman MM-kilpailuissa 1987 Bily sijoittui 4 × 100 metrin viestissä kahdeksanneksi ajalla 43,75 s. Soulin 1988 olympialaisissa viestijoukkueen sijoitus oli seitsemäs ajalla 44,02 s, Tokion MM-kilpailuissa 1991 viides ajalla 43,34 s sekä Barcelonan 1992 olympialaisissa neljäs ajalla 42,85 s. Vuosien 1983–1991 MM-kilpailuissa ja vuosien 1988–1992 olympialaisissa Bily karsiutui 100 metrillä aina puolivälierävaiheessa.


title: Laurence Bily

text: Bily voitti Ranskan ulkoratojen mestaruuden 100 metrillä vuosina 1986–1990 ja 1992 sekä sisäratojen mestaruuden 60 metrillä vuosina 1986–1987, 1989 ja 1992. Hän juoksi kahdesti Ranskan ennätyksen 100 metrillä vuonna 1989 (11,14 ja 11,04 s) sekä kymmenen kertaa sisäradoilla 60 metrillä vuosina 1987–1990.


title: Prätkähiiret (vuoden 2006 animaatiosarja)

text: Prätkähiiret () on Rick Ungarin luoma 28-osainen Daytime Emmy -palkittu spin-off 1990-luvulla valmistuneesta samannimisestä piirrossarjasta, jonka tuottivat Brentwood Television Funnies, Gang of Seven Animation ja Criterion Limited. Sarjaa esitettiin ensi kerran vuonna 2006 Isossa-Britanniassa ja Suomessa. Sarjassa keskitytään Prätkähiirien taisteluun kissatronilaisia vastaan, sekä maaplaneetalla harmia aiheuttavaan Rami Palkkiin.


text: Suomessa sarja alkoi 15. lokakuuta 2006 ja jaksoja esitettiin aina joulukuuhun asti aluksi MTV3:lla ja myöhemmin samalla myös C More Juniorilla. Loput 15 jaksoa esitettiin pelkästään MTV Juniorilla maaliskuussa 2007. Myöhemmin loput jaksot esitettiin myös MTV3:lla. Sarjan ensimmäisistä 13 jakson suomenkielisestä dubbauksesta vastasi Oy PVP Voice Ab, jonka korvasi Dubberman tuoden mukanaan ensimmäisessä sarjassa päähahmoja dubanneet henkilöt.


text: Sarjan uusintoja esitettiin vuonna 2008 MTV3:lla.


text: Uusi sarja sai syntynsä, kun marraskuussa 2005 Animation Magazine lehti julkaisi artikkelissaan Rick Ungarin päättäneen luoda yhdessä oman yhtiönsä Brentwood Television Funniesin kanssa uuden 26-osaisen sarjan. Idean hän sai italialaiselta leluyhtiöltä (Giochi Preziosi), joka oli kiinnostunut Prätkähiirien paluusta. Sittemmin brittiläinen yhtiö Criterion Limited kiinnostui sarjan uusimisesta ja teki sopimuksen uudesta sarjasta. Uusissa jaksoissa oli myös tarkoitus tuoda enemmän esille edellisessä sarjassa varjoon jääneitä hahmoja. Lisäksi Ungar onnistui saamaan edellisessä sarjassa vaikuttaneen Tom Tataranowiczin mukaan tuotantoon, joka puolestaan toi mukanaan omassa yhtiössä Gang of Seven Animationissa työskentelevän Rich Aronsin. Arons tunnetaan erityisesti Steven Spielbergin tuottamista animaatiosarjoista, kuten Tiny Toons, Animaaniset ja Bittipää. Ungar hankki myös sarjakuvapiirtäjä Bernie Wrightsonin suunnittelemaan sarjan hahmot.


text: Marsiin saadaan vettä vain Rontin rakentaman uudistajan avulla, mutta se tuhoutuu kun prätkähiiret taistelevat Kissatroneja vastaan, jotka yrittävät napata uudistajan. Niinpä prätkähiirten täytyy jälleen lähteä Maahan, Chicagoon, jonne Rontti on rakentanut toisen uudistajan Rami Palkille. Myös Kissatronilaiset matkaavat Maahan ja yrittävät siellä tuhota prätkähiiret yhdessä Rami Palkin kanssa.Jaksot ovat alkuperäisessä numerojärjestyksessä. Osa jaksoista on esitetty Suomessa eri järjestyksessä.


text: Sarjan alkuperäiset äänet.


text: Sisältää jaksot


text: Sarjan tuottanut Gang of Seven Animation julkisti heinäkuussa 2011 tuottavansa elokuvan Prätkähiiristä saatuaan Kiinalta sadan miljoonan dollarin rahoituksen animaatioelokuvien tekemiseen.


text: Vuonna 2006 myyntiin tulleissa figureista Motosta, Turbosta ja Vinskistä julkaistiin tavallisten asujen ohella muutamia erikoisasuja. Lelujen valmistus ei ole kuitenkaan yhtä laaja edelliseen sarjaan verrattuna.


text: Seuraavat hahmot päätyivät lelufiguureiksi:


text: Sarjan pohjalta julkaistiin yksi videopeli Biker Mice from Mars Nintendo DS:lle ja PlayStation 2:lle The Game Factoryn julkaisemana vuonna 2006 Euroopassa ja 2007 Yhdysvalloissa. Peli on pääosin ajamista hiirien prätkillä, mutta lisänä oli myös tappelukenttiä, jossa täytyi taistella ilman prätkää. Peli oli karkeasti juoneltaan uusien jaksojen tapainen, jossa Prätkähiirien on tarkoitus pelastaa Rontti maaplaneetalta, joka vain kykenee tekemään uudistajan.


title: Rose-Aimée Bacoul

text: Rose-Aimée Bacoul (s. 9. tammikuuta 1952 François, Martinique) on entinen ranskalainen pikajuoksija.


title: Rose-Aimée Bacoul

text: Bacoul saavutti Ateenan EM-kilpailuissa 1982 kaksi pronssimitalia: 100 metrin juoksussa ajalla 11,29 s ja 4 × 100 metrin viestijuoksussa ajalla 42,69 s. Helsingin MM-kilpailuissa 1983 hän karsiutui 100 metrin välierissä ajalla 11,59 s ja sijoittui 4 × 100 metrin viestissä seitsemänneksi ajalla 43,40 s. Los Angelesin 1984 olympialaisissa hän karsiutui 100 metrin välierissä ajalla 11,58 s sekä sijoittui 200 metrillä seitsemänneksi ajalla 22,78 s ja viestissä neljänneksi ajalla 43,15 s.


title: Rose-Aimée Bacoul

text: Bacoul voitti Ranskan mestaruuden sekä 100:lla että 200 metrillä vuosina 1981–1983. Hän juoksi 200 metrillä Ranskan ennätyksen 22,59 s vuonna 1983 sekä 22,57 ja 22,53 s vuonna 1984, jälkimmäiset Los Angelesin olympialaisten alku- ja välierissä.


title: Wacho

text: Wacho oli langobardien kuningas vuosina 510–539. Hän anasti kruunun sedältään Tatolta, jonka hän murhasi vuonna 510. Taton poika Ildchis soti Wachoa vastaan, mutta joutui pakenemaan gepidien luo.


title: Wacho

text: Wacho solmi hyvät suhteet frankkeihin ja naitti tyttärensä Wisigardan Teodebert I:n ja Waltraden Teodebaldin kanssa. Wachon poika hänen kolmannesta avioliitostaan, Walthari, seurasi häntä valtaistuimella.


title: Dan Glickman

text: Daniel Robert "Dan" Glickman (s. 24. marraskuuta 1944 Wichita, Kansas) on yhdysvaltalainen demokraattipoliitikko.


title: Dan Glickman

text: Glickman opiskeli Michiganin yliopistossa, jossa hän suoritti Bachelor of Arts -tutkinnon historiassa vuonna 1966, ja George Washingtonin yliopistossa, jossa hän suoritti Juris Doctor -tutkinnon vuonna 1969. Saatuaan opintonsa päätökseen hän oli osakkaana lakitoimistossa Sargent, Klenda and Glickman ja toimi vuosina 1973–1976 Wichitan kaupungin koululautakunnan jäsenenä.


title: Dan Glickman

text: Glickman valittiin Yhdysvaltain edustajainhuoneen jäseneksi vuonna 1976 Kansasin osavaltion 4. vaalipiiristä. Hän voitti syksyn 1976 vaaleissa republikaani Garner E. Shriverin, joka oli toiminut edustajainhuoneessa vuodesta 1961. Glickman oli edustajainhuoneen jäsen vuosina 1977–1995, eli hänet valittiin yhdeksälle kaksivuotiskaudelle. Viimeisellä edustajakaudellaan hän toimi tiedusteluvaliokunnan puheenjohtajana. Vuoden 1994 vaaleissa hän putosi edustajainhuoneesta hävittyään Todd Tiahrtille prosentein 47–53.


title: Dan Glickman

text: 30. marraskuuta 1995 – 19. tammikuuta 2001 Glickman toimi maatalousministerinä Bill Clintonin hallituksessa. Hänen edeltäjänsä Mike Espy oli eronnut tehtävästä vuoden 1994 lopussa kohun jälkeen. Elokuusta 2002 elokuuhun 2004 Glickman oli Harvardin yliopiston John F. Kennedy School of Governmentin yhteydessä toimivan Harvard Institute of Politicsin johtaja ja syksystä 2004 kevääseen 2010 hän toimi Yhdysvaltain elokuvateollisuuden etujärjestön MPAA:n puheenjohtajana ja toimitusjohtajana. Tämän jälkeen hän toimi lyhyen aikaa, huhtikuusta kesäkuuhun 2010, Refugees International -järjestön puheenjohtajana.


title: Dan Glickman

text: Glickman on juutalainen. Hän on ollut vuodesta 1966 naimisissa Rhoda Glickmanin (o.s. Yura) kanssa, jonka kanssa hänellä on kaksi lasta, vuonna 1969 syntynyt poika ja 1972 syntynyt tytär.


title: Vladimir Prikhodko

text: Vladimir Prikhodko (1. maaliskuuta 1944 Pariisi, Ranska – 27. marraskuuta 2011 Concarneau, Ranska) oli ranskalainen yleisurheilija, jonka päälaji oli moukarinheitto.


title: Vladimir Prikhodko

text: Prikhodko edusti maataan kaksissa arvokilpailuissa mutta ei selviytynyt kummallakaan kerralla loppukilpailuun. Helsingin EM-kilpailuissa 1971 hän heitti karsinnassa tuloksen 63,48 m ja Münchenin 1972 olympialaisissa tuloksen 61,78 m.


title: Vladimir Prikhodko

text: Prikhodko voitti moukarinheitossa Ranskan mestaruuden vuosina 1971–1973. Hän paransi kahdesti Ranskan ennätystä: 22. toukokuuta 1972 hän ylitti ensimmäisenä ranskalaisena moukarinheittäjänä 70 metrin rajan tuloksellaan 70,54 m ja saman vuoden heinäkuussa hän paransi ennätykseksi 71,60 m. Hän menetti ennätyksen Jacques Accambraylle syyskuussa 1973.


title: Ville Tuppurainen

text: Ville Samu Taneli Tuppurainen (s. 18. kesäkuuta 1988) on suomalainen Laukaasta kotoisin oleva uransa lopettanut yhdistetyn urheilija, joka edusti Jyväskylän Hiihtoseuraa. Tuppuraista valmensivat Petter Kukkonen ja Pekka Tuppurainen.


title: Ville Tuppurainen

text: Kaudella 2007–2008 Tuppurainen kuului yhdistetyn A-maajoukkueen haastajaryhmään. Hän kilpaili B-maailmancupissa, jossa oli parhaimmillaan yhdeksäs maaliskuussa 2008 käydyssä sprintissä Italian Pragelatossa. Kaudeksi 2008–2009 hän nousi ensimmäisen kerran A-maajoukkueeseen. Paras sijoitus maailmancupissa hänellä on tällä hetkellä 39. sija Ranskan Chaux-Neuvessa käydyssä gundersen-yhdistetystä helmikuussa 2009. Liberecin MM-kisoihin hänet valittiin joukkueen varamieheksi.


title: Ville Tuppurainen

text: Zakopanen nuorten MM-kilpailuissa helmikuussa 2008 Tuppurainen oli gundersen-yhdistetyssä 11. Ensimmäisen mitalin aikuisten SM-kilpailissa Tuppurainen voitti vuonna 2008, kun hän sai hopeaa SM-kisojen parisprintissä Rovaniemellä yhdessä Antti Kuisman kanssa.


title: André Osterberger

text: André Osterberger (26. lokakuuta 1920 Laignes, Côte-d'Or, Ranska – 2009) oli ranskalainen yleisurheilija, jonka päälaji oli moukarinheitto.


title: André Osterberger

text: Osterberger edusti maataan kaksissa arvokilpailuissa, mutta ei selviytynyt kummallakaan kerralla loppukilpailuun. Brysselin EM-kilpailuissa 1950 hän heitti karsinnassa tuloksen 46,45 m ja Helsingin 1952 olympialaisissa tuloksen 47,87 m.


title: André Osterberger

text: Osterberger voitti moukarinheitossa Ranskan mestaruuden vuonna 1952. Hän paransi kahdesti Ranskan ennätystä: lokakuussa 1950 hän vei ennätyksen Pierre Legrainilta tuloksellaan 51,66 m, menetti ennätyksen tälle syyskuussa 1951, mutta otti toukokuussa 1952 vielä kerran ennätyksen nimiinsä tuloksella 52,95 m. Vasta toukokuussa 1954 Legrain heitti jälleen pidemmälle.


Vapaaehtoisen maanpuolustustyön ansiomitali on 20. syyskuuta 2000 perustettu kunniamerkki maanpuolustuksen hyväksi tehdystä työstä. Mitali voidaan myöntää henkilölle, joka aktiivisesti ja tuloksekkaasti on vähintään viiden vuoden ajan ottanut osaa vapaaehtoiseen maanpuolustustyöhön.


Erityisen pitkäaikaisesta ja tuloksekkaasta työstä maanpuolustuksen hyväksi toimineelle henkilölle mitali voidaan myöntää hopeisena. Mitalissa on kuvattuna Suomen leijona, jota kiertää teksti: vapaaehtoisesti isänmaan hyväksi. Vapaaehtoisen maanpuolustustyön ansiomitalista käytettävä lyhenne on VmpAm ja hopeisen ansiomitalin lyhenne on VmpAm hop.


title: Alue (täsmennyssivu)

text: Alue voi viitata seuraaviin:


title: Joseph Wirtz

text: Joseph Wirtz (5. tammikuuta 1912 Teterchen, Moselle, Ranska – 12. syyskuuta 1991 Boulay-Moselle, Moselle, Ranska) oli ranskalainen yleisurheilija, jonka päälaji oli moukarinheitto.


title: Joseph Wirtz

text: Wirtz edusti maataan kaksien arvokilpailujen moukarinheitossa. Berliinin 1936 olympialaisissa hän sijoittui 16:nneksi tuloksella 45,69 m ja Pariisin EM-kilpailuissa 1938 viidenneksi tuloksella 48,75 m.


title: Joseph Wirtz

text: Wirtz voitti moukarinheitossa Ranskan mestaruuden vuonna 1937–1939. Hän paransi kolmasti Ranskan ennätystä: vuonna 1936 hän heitti tulokset 46,78 ja 50,48 m sekä heinäkuussa 1939 tuloksen 51,06 m. Ennätys pysyi hänen nimissään yli kymmenen vuotta kunnes Pierre Legrain rikkoi sen elokuussa 1949.


title: Clément Duhour

text: Clément Duhour (11. joulukuuta 1911 Anglet, Pyrénées-Atlantiques, Ranska – 5. tammikuuta 1983 Neuilly-sur-Seine, Hauts-de-Seine, Ranska) oli ranskalainen yleisurheilija sekä elokuvatuottaja ja -näyttelijä.


title: Clément Duhour

text: Duhour edusti maataan kaksissa yleisurheilun arvokilpailuissa. Los Angelesin 1932 olympialaisissa hän sijoittui kuulantyönnössä 11:nneksi tuloksella 13,96 m ja kiekonheitossa 16:nneksi tuloksella 40,22 m. Torinon EM-kilpailuissa 1934 hän sijoittui kuulantyönnössä yhdeksänneksi tuloksella 14,07 m.


title: Clément Duhour

text: Duhour voitti kuulantyönnössä Ranskan mestaruuden vuonna 1933. Samana vuonna hän työnsi Ranskan ennätyksen 15,28 m.


title: Simo Salminen (täsmennyssivu)

text: Simo Salminen voi tarkoittaa seuraavia henkilöitä:


title: Tiedän, etten tiedä mitään

text: ”Tiedän, etten tiedä mitään” (; ) on tunnettu lentävä lause, joka on pantu antiikin kreikkalaisen filosofin Sokrateen nimiin. Lause on todellisuudessa vääristävä yksinkertaistus alkuperäisestä, ja oikeampi ilmaisu olisi ”tiedän vain sen, etten tiedä”.


title: Tiedän, etten tiedä mitään

text: Lausuma tunnetaan ennen kaikkea Sokrateen esittämänä Platonin teoksessa "Sokrateen puolustuspuhe", josta se on lyhennetty:


title: Tiedän, etten tiedä mitään

text: Sokrates käsittelee samaa aihetta myös Platonin dialogissa "Menon". Dialogissa Sokrates pyrkii muuttamaan Menonin mielipiteen. Tällä oli aiemmin ollut varma mielipide siitä, mitä hyve on, mutta Sokrates oli osoittanut sen vääräksi:


title: Tiedän, etten tiedä mitään

text: Yleisin, paradoksin sisältävä kreikankielisen ilmaisun "oída ouk eidós" käännös ”tiedän, etten tiedä mitään” ei itse asiassa tavoita lausuman varsinaista ydintä. Kirjaimellisesti kreikankielinen ilmaisu tarkoittaa ”tiedän ei-tietävänä” tai ”tiedän, että en tiedä”. Näin alkuperäisessä lauseessa ei väitetä, ettei sanoja tietäisi "mitään". Sen sijaan siinä analysoidaan sitä, mitä tietäminen tarkoittaa. Lisäksi annetaan ymmärtää, ettei mitään voida tietää ehdottomalla varmuudella.


title: Tiedän, etten tiedä mitään

text: Sokrateen lausumasta ei kuitenkaan voida johtaa sitä, ettei hänellä olisi ollut mitään mielipiteitä: hänellä oli selvästi etiikkaa koskevia mielipiteitä, kuten että on parempi tulla kohdelluksi epäoikeudenmukaisesti kuin tehdä itse väärää, että hyveet ovat kaikki eräänlaista tietoa eikä niitä voida erottaa toisistaan, ettei hyvää ihmistä voida vahingoittaa, että kuolema ei ole mitään pahaa, ja niin edelleen.


title: Tiedän, etten tiedä mitään

text: Sokrateen lausumassa on kysymys koko filosofian alusta. Sokrateelle kaikki viisaus alkaa ihmettelystä ja kysymisestä. Tällöin on aloitettava siitä, että myöntää oman tietämättömyytensä.


title: Édouard Duhour

text: Édouard Duhour (1. maaliskuuta 1905 Anglet, Pyrénées-Atlantiques, Ranska – marraskuussa 1969) oli ranskalainen yleisurheilija, jonka päälaji oli kuulantyöntö.


title: Édouard Duhour

text: Duhour edusti maataan Amsterdamin 1928 olympialaisissa, joissa hän karsiutui kuulantyönnön loppukilpailusta tuloksella 13,72 m. Hän voitti kuulantyönnössä Ranskan mestaruuden vuosina 1927–1928, 1931–1932, 1934–1935 ja 1941. Hän paransi Ranskan ennätystä viidesti vuosina 1927–1934. Hänen paras tuloksensa 15,59 m säilyi Ranskan ennätyksenä yli 20 vuotta, kunnes Raymond Thomas ylitti sen heinäkuussa 1954.


title: Crayon Physics Deluxe

text: Crayon Physics Deluxe on Petri Purhon kehittämä fysiikkaan pohjautuva pulmapeli, joka julkaistiin 7. tammikuuta 2009. Pelin varhainen versio voitti pääpalkinnon Independent Games Festival -tapahtumassa.


title: Crayon Physics Deluxe

text: Kokoversion mukana pelissä on kenttäeditori, jolla tehtyjä kenttiä voidaan jakaa ja imuroida verkkopalvelun välityksellä.


title: Jean-Pierre Lassau

text: Jean-Pierre Lassau (s. 23. syyskuuta 1934 Pariisi, Ranska) on entinen ranskalainen yleisurheilija, jonka päälaji oli kuulantyöntö.


title: Jean-Pierre Lassau

text: Lassau paransi kuulantyönnössä Ranskan ennätystä kahdesti. Hän saavutti ensimmäisenä ranskalaistyöntäjänä 16 metrin rajan 16. lokakuuta 1955 tuloksellaan 16,00 m. Kesäkuussa 1956 Raymond Thomas otti Ranskan ennätyksen takaisin nimiinsä mutta lokakuussa 1957 Lassau työnsi uuden ennätyksen 16,55 m. Tämän ennätyksen rikkoi Pierre Colnard vasta toukokuussa 1961.


title: Laulutyrannit

text: Laulutyrannit ("Laniocera") on tityrojen heimoon kuuluva varpuslintusuku. Aikaisemmin suku luettiin kuuluvaksi kotingoihin. Laulutyranneihin kuuluu BirdLifen mukaan kaksi lajia.


title: André Godard

text: André Godard (s. 27. helmikuuta 1939 Châtillon-en-Dunois, Eure-et-Loir, Ranska) on entinen ranskalainen yleisurheilija, jonka päälaji oli kuulantyöntö.


title: André Godard

text: Godard kilpaili Belgradin EM-kilpailuissa 1962 mutta ei selviytynyt kuulantyönnön karsinnasta jatkoon tuloksellaan 15,71 m. Hän voitti Ranskan mestaruuden vuonna 1964. Hän työnsi 17. syyskuuta 1961 ensimmäisenä ranskalaisena kuulaa tasan 17 metriä. Hän menetti Ranskan ennätyksen 34 päivää myöhemmin Pierre Colnardille.


title: Alain Drufin

text: Alain Drufin (s. 11. heinäkuuta 1942 La-Chapelle-Saint-Mesmin, Loiret, Ranska) on entinen ranskalainen yleisurheilija, jonka päälajit olivat kuulantyöntö ja kiekonheitto.


title: Alain Drufin

text: Drufin kilpaili Budapestin EM-kilpailuissa 1966 mutta karsiutui sekä kuulantyönnössä tuloksella 16,91 m että kiekonheitossa tuloksella 49,84 m. Hän voitti Ranskan mestaruuden kiekonheitossa vuonna 1966. Saman vuoden heinäkuussa hän teki kuulantyönnössä Ranskan ennätyksen 18,06 m. Hän piti ennätystä hallussaan vain 34 vuorokautta kunnes Pierre Colnard otti sen takaisin nimiinsä.


title: Jääkide

text: Jääkide on veden yleisimmän kiinteän olomuodon eli jään muodostama kide. Veden molekyylirakenteessa on jokaista happiatomia kohti kaksi vetyatomia. Niiden välisistä sidoksista johtuen jääkiteissä toistuu kuusikulmainen kiderakenne, jossa toistuvat 120 asteen kulmat.


title: Jääkide

text:
Jääkiteet kasvavat hitaasti vesihöyryn härmistyessä tai nestemäisen veden jäätyessä. Tietyt kasvusuunnat, "fasetit", kasvavat hitaammin kuin toiset, mikä johtaa kuusikulmaisen pilarin viipaleita muistuttavien muotojen syntymiseen. Sen mukaan kasvavatko päätyfasetit vai prismafasetit nopeammin, syntyy joko levymäisiä tai neulasmaisia perusmuotoja. Kasvusuunta määräytyy lämpötilan mukaan. Kylmemmässä kuin -22 ℃ kiteet kasvavat pituussuuntaan, siitä -10 ℃ asteeseen levysuunta kasvaa voimakkaammin, siitä -4 ℃ asteeseen pylvässuunta voittaa jälleen ja sitä lämpimämmässä on taas levyjen vuoro. Tämä vaihtelu yhdessä ilmankosteuden erojen kanssa selittää eri muotoiset lumihiutaleet.
Kun kostea, vesihöyryä sisältävä ilma jäähtyy riittävästi, vesihöyrystä alkaa härmistyä jääkiteitä. Kiteiden muodostuminen ei ala spontaanisti missä tahansa, vaan yleensä jonkun sopivan muotoisen hiukkasen eli "jäätymisytimen" pinnalle. Erilaiset rakenteet kuten lasit ja heinänkorret toimivat oivallisina jäätymisytiminä silloin kun ne jäähtyvät ulossäteilyn takia yleensä kylmemmiksi kuin ympäröivä ilma. Tällöin syntyy jääkiteiden muodostamaa kuuraa.
Jääkiteitä voi tutkia lasilevyjen ja mikroskoopin avulla, mutta kaikki tutkimusvälineet täytyy jäähdyttää huolellisesti.


title: Our Miss Brooks

text: Our Miss Brooks oli yhdysvaltalainen tilannekomediasarja, jota esitettiin CBS:n radioverkossa 19. heinäkuuta 1948 – 7. heinäkuuta 1957 välisenä aikana. Siitä tehtyä televisiosarjaa CBS esitti 1952–1956. Sen pohjalta tehtiin myös Warner Brothersin tuottama 1956 ensi-iltansa saanut elokuva.


title: Our Miss Brooks

text: Radiosarjan tapahtumat sijoittuivat Madison High Schooliin, ja sarjan päähenkilönä oli koulun englannin kielen opettaja Connie Brooks, jota esitti Eve Arden. Koulun rehtoria Osgood Conklinia esitti Gale Gordon, ja Connie Brooksin ihastuksen kohdetta biologian opettaja Mr. Boyntonia Jeff Chandler. Sarjan vakioesiintyjiin kuului myös koulun oppilasta Walter Dentonia esittänyt Richard Crenna, ja tämän tyttöystävää ja koulun rehtorin tytärtä esittänyt Gloria McMillan. Sarjan käsikirjoitti ja ohjasi Al Lewis.


title: Our Miss Brooks

text: Useimmat sarjan radioversion esiintyjistä olivat mukana myös sarjan televisioversiossa. Merkittävin näyttelijävaihdos oli Mr. Boyntonia esittäneen Chandlerin korvaaminen Robert Rockwellillä, Chandlerin halutessa keskittyä elokuvauraansa. Myös tuolloin jo liki 30-vuotias Richard Crenna oli vastahakoinen jatkamaan roolissaan 17-vuotiaana opiskelijapoikana, mutta Arden sai hänet ylipuhuttua. Televisiosarja oli menestys, ja Eve Arden sai roolistaan Emmy-palkinnon.


title: Our Miss Brooks

text: Vuoden 1956 elokuvan pääosien roolitus oli sama kuin sarjan televisioversiossakin. Elokuvan ohjasi Al Lewis.


title: Optoelektroniikka

text: Optoelektroniikka tarkoittaa laajasti ottaen sähkövirran muuttamista valoksi tai toisinpäin.Näytöt:


title: Röyhelökotingat

text: Röyhelökotingat ("Cephalopterus") on kotingojen heimoon kuuluva varpuslintusuku. Röyhelökotingoihin kuuluu BirdLifen mukaan kolme lajia.


title: Secondhand Serenade

text: Secondhand Serenade on yhdysvaltalaisen laulaja-kitaristi John Veselyn unplugged-projekti. Sen kappaleita ovat muun muassa "Your Call" ja "Maybe".


title: Kustaa Ylimäki

text: Kustaa Paavali Ylimäki () oli suomalainen jääkäriyliluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui heimosotiin Aunuksessa ja vielä vanhemmalla iällä talvi-, jatko-, ja Lapinsotiin rintamajoukoissa.


title: Kustaa Ylimäki

text: Ylimäen vanhemmat olivat maanviljelijä Kustaa Ylimäki ja Maija Kaisa Kustaantytär. Hänet vihittiin avioliittoon vuonna 1919 Sainia Amalia Loukasmäen kanssa. Ylimäki kävi kansakoulun.


title: Kustaa Ylimäki

text: Ylimäki työskenteli maanviljelijänä Alahärmässä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 29. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Ylimäki siirrettiin pataljoonan rintamalta paluun 9. heinäkuuta 1917 alkaen pataljoonan 2. konekiväärikomppaniaan, josta hänet siirrettiin 10. tammikuuta 1918 edelleen pataljoonan täydennysjoukkoon, mistä hänet laskettiin siviililomalle, mutta hänen epäonnekseen hän joutui tällä lomamatkalla junaonnettomuuteen Osnabrückin kaupungin lähellä 16. tammikuuta 1918. Hän loukkaantui turmassa pahoin ja oli sen jälkeen hoidettavana Osnabrückin sairaalassa. Kyseisessä onnettomuudessa menehtyi useita hänen jääkäritovereitaan.


title: Kustaa Ylimäki

text: Ylimäki palasi takaisin Suomeen päästyään sairaalasta 28. elokuuta 1918. Hän ei täten kerinnyt osallistua Suomen sisällissotaan. Hän kumminkin astui Suomen armeijan palvelukseen 9. marraskuuta 1918 kersantiksi ylennettynä ja hänet sijoitettiin Suomen valkoisen kaartin 1. konekiväärikomppaniaan. Valkoisesta kaartista hänet komennettiin 2. helmikuuta 1919 alkaen Panssarijuna 2:een Viipuriin.


title: Kustaa Ylimäki

text: Armeijasta hän erosi 16. helmikuuta 1919 vain, jotta voisi liittyä keväällä samana vuonna Karjalan (Aunuksen) retkikuntaan. Hän toimi retkikunnalla joukkueenjohtajana I pataljoonan 1. komppaniassa ja otti osaa taisteluihin Vitelessä, Tuuloksessa, Aunuksenkaupungissa ja Alavoistella. Sotaretkeltä palattuaan hän astui 1. helmikuuta 1921 uudelleen armeijan palvelukseen ja hänet sijoitettiin Viipurin rykmentin I. konekiväärikomppaniaan. Armeijasta hän erosi sairauden takia 30. syyskuuta 1923 ja muutti seuraavana vuonna Kanadaan, missä hän oli siirtolaisena vuoteen 1932 saakka, jolloin hän palasi takaisin Suomeen ja työskenteli sen jälkeen maanviljelijänä Alahärmässä.


title: Kustaa Ylimäki

text: Ylimäki osallistui talvisotaan joukkueenjohtajana 31. Pioneerikomppaniassa ja osallistui taisteluihin Taipaleella. Välirauhan aikana hän toimi joukkueenjohtajana Pioneeri pataljoona 3:ssa ja myöhemmin Etelä-Pohjanmaan suojeluskuntapiirissä alisotilasohjaajana.


title: Kustaa Ylimäki

text: Jatkosodan puhjettua Ylimäki komennettiin joukkueenjohtajaksi Pioneeripataljoona 1:een. Vuonna 1942 hänet siirrettiin väliaikaiseksi komppanianpäälliköksi Pioneeripataljoona 13:sta. Vuonna 1943 hänet siirrettiin joukkueenjohtaja 15. Tienhoitokomppaniaan, josta hänet siirrettiin viimeisenä sotavuonna Pioneeripataljoona 1:een, jonka mukana hän osallistui myös Lapinsotaan. Hän osallistui taisteluihin Korpiselässä, Loimolassa, Pitkärannassa, Lunkulansaaressa, Tuulosjoella, Aunuksessa, Syvärillä, Latvassa, Äänislinnassa, Syvärinniskalla, Nuosjärvellä, Uomaalla, Kemissä ja Ylimuoniossa.